Penjenamaan Buletin FM Jadi KOOL 101, Tampil Lebih Segar, Intelek & Padat!

Setelah dua tahun berada dalam dunia radio, Buletin FM dengan taglinenya iaitu ‘isu semasa dan info terkini’ telah memberi  input-input yang terbaik seperti mendengar suara rakyat tentang isu yang berlaku di Malaysia dan luar negara. Terbaharu, Buletin FM melaksanakan penjenamaan semula iaitu Kool 101.
Dengan tagline baharu ‘Semasa dan Sosial’, Kool 101 akan menampilkan pengisian yang lebih segar dan intelek, juga perbincangan isu semasa.

KOOL 101 TAMPIL BERI PEMBAHARUAN UNTUK PENDENGAR RADIO

Kool 101 tampil dengan pembaharuan seperti dari segi segmen, penyampai radio dan lain-lain lagi. Antaranya adalah, segmen pagi yang diberi nama Pagi on Point yang akan dibawakan oleh Haiza dan Muaz bermula jam 6 pagi hingga 10 pagi.

Manakala itu, segmen petang iaitu PM Kool 101 akan dibawakan oleh Hanif dan Marsila bermula jam 2 petang hingga 7 malam.

“Kita sentiasa mengambil cadangan serta idea daripada para pendengar untuk memastikan citarasa mereka dapat dipenuhi dan sekaligus untuk kekal relevan di industri radio. Kemunculan semula Kool 101 ini juga merupakan salah satu permintaan daripada pendengar yang sinonim dengan jenama Kool FM sebelum ini “- Ketua Rangkaian Kandungan Kool 101, Nik Nor Azura.
Buat peminat Kool 101, anda boleh dengar menerusi frekuensi 101.3FM di Lembah Klang; 90.2FM Penang; 107.3FM Alor Setar; 104.3FM Sarawak. Secara alternatif, para pendengar juga boleh mendengar Kool 101 secara live streaming di www.kool101.audio dan YouTube Kool 101 TV.

Untuk perkembangan dan pengisian digital berinformatif, boleh terus ikuti laman sosial Kool 101 di Facebook kool101my, Instagram @kool101my, Twitter @kool101my dan TikTok @kool101my juga boleh Whatsapp di 017-276 5656.
Kool 101 juga boleh didengari menerusi aplikasi Audio+, yang boleh dimuat turun di Apple App Store, Google Play dan Huawei App Gallery.


Radio Media Prima Lancar Kempen #KitaJagaKita, Pilih Pendengar Radio Dapat RM200

Dalam kita berdepan ancaman wabak pandemik, sudah pasti ramai dalam kalangan kita yang terjejas dari segi ekonomi. Banyak kempen bantuan telah digerakkan bagi menyalurkan bantuan kepada rakyat dan salah satunya adalah Media Prima.
MEDIA PRIMA LANCAR KEMPEN BERSAMAMU #KITAJAGAKITA, DAPAT SAMBUTAN

Dilancarkan pada 2 Julai lalu, kempen Bersamamu #KitaJagaKita yang dilancarkan oleh platform radio Media Prima dengan kerjasama kumpulan Media Prima telah mendapat sambutan yang menggalakkan daripada rakyat Malaysia dengan lebih 4000 mesej Whatsapp daripada mereka yang memerlukan bantuan melalui 4 platform radio Media Prima kerana terkesan dengan keadaan sukar sekarang ini.
Oleh itu, platform radio Media Prima, Fly FM, Hot FM, One FM dan Kool FM telah memilih 8 pendengar yang terpilih setiap hari untuk menerima bantuan kewangan bernilai RM200 untuk digunakan oleh mereka bagi membeli barang keperluan harian.

Antara pendengar yang terpilih adalah seorang bapa yang mempunyai 2 orang anak yang masih kecil dan tidak mempunyai punca pendapatan kerana telah dibuang kerja. Dia yang sebelum ini bekerja sebagai jurukimpal menerima nasib itu selepas majikannya sudah tidak mampu untuk membayar pekerjanya.

INISIATIF BANTUAN TIDAK KIRA DARI SEGI MORAL ATAU KEWANGAN

Selain itu juga, ramai juga pendengar yang sekadar berkongsi cerita dan cabaran yang dihadapi oleh mereka ketika pandemik COVID-19 sedang melanda negara.Pelbagai cerita dan masalah yang dihadapi oleh rakyat Malaysia sekarang membuatkan platform radio Media Prima mengambil inisiatif untuk membantu mereka tidak kira bantuan dari segi sokongan moral atau bantuan kewangan. Rakan-rakan artis antaranya Haqiem Rusli, Khai Bahar, Siti Nordiana dan ramai lagi turut memberikan sokongan kepada kempen Bersamamu #KitaJagaKita ini bersama para penyampai radio Fly FM, Hot FM, One FM dan Kool FM bagi memastikan tiada rakyat Malaysia yang terkesan ini terpinggir daripada menerima sebarang bantuan.
Dato’ Khairul Anwar Salleh, Ketua Pegawai Eksekutif Rangkaian Televisyen Media Prima & Primeworks Studio berkata, disebabkan peningkatan kes COVID-19, ramai rakyat Malaysia yang terkesan. Tambahnya lagi,
“Orang ramai yang terkesan dan sedang dalam kesulitan, bolehlah menghantarkan Whatsapp ke 017-6846950 dengan berkongsi cerita atau masalah anda, kerana kami ingin pastikan tiada rakyat Malaysia yang terpinggir daripada mendapatkan sebarang bantuan. Pendengar terpilih akan diberikan wang tunai RM200 melalui tabung Bersamamu #KitaJagaKita”.


‘Rahim’ Boleh Dibuang Sebab Darah Terlalu Banyak, Ketahui 7 Punca Tumpah Darah Selepas Bersalin Ceaserian

“Puan, bukaan puan dah 6cm, bayi pula songsang. Risiko sangat tinggi jika puan bersalin normal. Untuk keselamatan puan dan bayi dalam kandungan, kami akan lakukan emergency caesar ya.”
Setiap wanita yang hamil pastinya ingin bersalin secara normal. Tapi, tidak semua keinginan anda akan tercapai bila tibanya saat kemuncak untuk melahirkan. Ini kerana, mungkin akan timbul risiko-risiko lain yang tidak dijangkakan.

Bila berlakunya risiko tertentu, kelahiran melalui caesarean adalah pilihan yang paling selamat. Nak tak nak kena terima sahaja, asalkan nyawa bayi selamat! Pembedahan caesarean melibatkan pembedahan besar pada bahagian perut dan pelvis.
Tumpah darah akan berlaku selepas pembedahan
Foto: www.self.com

Namun, walaupun kaedah caesarean ini selamat, ia juga boleh menimbulkan komplikasi tertentu selepas pembedahan  seperti tumpah darah. Menurut Dr. Mastura Mohd Mokhtar, Pakar Perbidanan dan Sakit Puan, wanita hamil akan menghasilkan darah lebih banyak daripada biasa iatu 50%.

Bagi kelahiran caesarean, pendarahan lebih banyak berlaku disebabkan pemisahan uri dan dinding rahim atau episiotomi. Sebab itulah, anda perlu mempersiapkan diri untuk menghadapi risiko ini jika bersalin secara pembedahan. Pendek kata mental dan fizikal kena kental!
8 Keadaan Yang Boleh Meningkatkan Risiko Terjadinya Tumpah Darah
Sangat penting untuk anda tahu tentang keadaan-keadaan yang boleh meningkatkan risiko terjadinya tumpah darah selepas kelahiran secara caesarean ini. Tidaklah nanti anda terkejut bila tengok darah banyak sangat keluar!
Foto: Siakap Keli
1. Uri bawah (placenta previa)
Keadaan uri dalam perut biasanya akan disahkan oleh doktor apabila kandungan telah mencecah 7 bulan ke atas. Selain itu, keadaan uri bawah ini boleh berlaku disebabkan oleh ibu yang mempunyai parut pada dinding rahim akibat pembedahan, prosedur D&C, kehamilan hasil kaedah IUI atau IVF, ibu mempunyai sejarah uri bawah pada kehamila sebelum ini atau mempunyai radang pada rahim (endometrisis).
2. Uri lekang (placenta abruptio)
Uri lekang dari dinding rahim lebih awal berlaku daripada waktu sepatutnya iaitu hanya 2 atau 3 minit sebelum kelahiran. Biasanya uri lekang terjadi kepada ibu yang mengalami tekanan darah tinggi semasa hamil, mengalami trauma pada perut, sejarah uri lekang dan air ketuban kurang atau pecah awal.
3. Uri Melekat (placenta accreta/increta/percreta)
Keadaan uri melekat pada otot rahim atau adakalanya melekat pada punci kencing, ia telah menyukarkan untuk mengeluarkan uri tersebut secara normal selepas bersalin.
4. Ibu yang mempunyai HB rendah
Ibu hamil yang mengalami HB rendah sangat berisiko tumpah darah kerana rahim tidak kuat dan kurang upaya untuk mengecut dengan cepat.
5. Otot rahim kurang elastik
Biasanya, para ibu yang sudah melahirkan anak seramai 5 orang akan menyebabkan otot rahim kurang elastik dan kuat untuk mengecut (rahim) kembali.
6. Pengembangan rahim
Keadaan rahim yang lebih mengembang lebih daripada biasa sama ada disebabkan oleh kehamilan kembar, polihidramnion iaitu air ketuban terlalu banyak, atau bayi terlalu besar (4kg ke atas)
7. Hemofilia atau trombofilia
Ibu yang menghidapi hemofilia atau trombofilia akan menyebabkan kegagalan darah membeku atau berhenti.
8. Rahim merekah (uterine rupture)
Rahim merekah biasanya berlaku kepada ibu yang telah melahirkan anak lebih daripada 4 orang, pernah melalui caesarean, jarak caesarean  kurang daripada 18 bulan atau bayi tidak memasuki pelvis ibu semasa bersalin.
Apakah Rawatan Untuk Tumpah Darah Ini?
Biasanya, setiap kelahiran, rahim akan mengecut selepas bayi dan uri dikeluarkan. Pengecutan rahim ini akan menutup salur darah yang terbuka di mana uri bersambung. Tapi, bagi ibu yang mengalami tumpah darah, salur darah yang terbuka tidak tertutup kerana rahim yang tidak mengecut. Jadi, doktor akan memberikan rawatan untuk mempercepatkan pengecutan rahim dan menghentikan pendarahan seperti:

Mengurut bahagian atas rahim.
Memberikan suntikan.
Jika pendarahan lebih teruk, pembedahan akan dilakukan secepat mungkin. Rahim akan diikat supaya ia mengecut lebih cepat.
Ibu perlu mengusukan bayi secepat mungkin.
Jika usaha diatas tidak berjaya untuk menghentikan pendarahan yang boleh mengancam nyawa ibu, pembedahan untuk membuang rahim terpaksa dilakukan.

Jadi sentiasalah bersedia untuk mengalami situasi tumpah darah ini selepas melahirkan bayi anda. Anda perlu membuat pemeriksaan kesihatan anda sepanjang kehamilan dan dapatkan pemantauan daripada pakar perbidanan dan sakit puan sekiranya anda berisiko.
Sumber: Majalah PaMa


Rahsia Goreng Paru Rangup & Tak Liat Walaupun Dah Sejuk…

“Liat pula paru ni. Kenapa ya…”
Paru merupakan hidangan kegemaran ramai terutamanya jika dipadankan dengan nasi lemak. Memang puas hati dan sedap sungguh tetapi perasan tak bila paru sudah sejuk ia bertukar sedikit liat dan tak rangup.

Sebenarnya, ada satu rahsia anda boleh cuba untuk paru kekal rangup dan tak liat walaupun dah sejuk. Nak tahu macam mana? Cuba petua yang dikongsi oleh Puan Azlin Safena Azihar.
Baca juga: Buat Serunding Halia Menu Berpantang Guna Airfryer, Kurang Berminyak

RAHSIA GORENG PARU RANGUP & TAK LIAT WALAUPUN DAH SEJUK

Rahsia paru goreng rempah yang lembut sesangat dan rangup.
Cara nak lembutkan paru:
– Untuk buang bau hanyir, rendam dengan limau nipis sekejap.
– Kemudian, masukkan air dan paru dalam periuk.
– Masukkan garam, kunyit dan asam keping.
– Masak bahan-bahan tersebut selama 20 minit.
– Potong paru nipis-nipis untuk digoreng.
Cara goreng paru:

1.  Jintan manis, jintan putih dan ketumbar ditumbuk. Setelah tu, digaul bersama paru.
2. Masukkan garam dan kunyit secukupnya.

3. Setelah minyak panas di kuali, masukkan paru.
4. Ini penting, masukkan asam keping di dalam kuali tu.
5. Paru sedia dimakan. Percayalah memang ranggup dan lembut je.

Selamat mencuba dan semoga bermanfaat.
Sumber: Facebook Azlin Safena Azihar


5 Sebab Orang Perempuan Paling Cantik & ‘Classy’ Pada Usia 30an

Bila kita makin bertambah usia, nampak perempuan yang muda-muda ni boleh timbul rasa cemburu. Tapi kata orang, nak tengok wanita yang paling cantik adalah pada usia 30an. Ini bukan ‘cobaan’ tapi betul-betul dibuktikan melalui kajian saintifik tau!
Selain itu, ramai wanita juga mengakui bahawa usia 30an adalah ‘usia keemasan’ di mana mereka berasa serba cukup dalam kehidupan. Betulkah begitu?

Mari kita tengok beberapa alasan dan buktinya di bawah.
5 Sebab Wanita Paling Cantik & Menawan Pada Usia 30an
1. Makin Berpengalaman
Berbanding usia 20an, wanita yang berusia 30an biasanya lebih matang dan berpengalaman. Kalau dulu ramai yang dalam fasa ‘tercari-cari’, wanita 30an lebih berani untuk mengatakan ‘Ya’ atau ‘Tidak’ tanpa berasa ragu.

Mereka kini lebih fokus terhadap prioriti dan tahu mengendalikan segala rutin harian dengan lebih baik. Oleh itu, mereka tak mudah melatah kerana self control masing-masing berada pada tahap yang paling optimum. Menurut Women.com, secara tak langsung, ini menyerlahkan lagi daya penarik mereka.

Foto Kredit: AsianScientist.com
2. Nampak Lebih Sofistikated
Kebanyakan wanita 30an nampak lebih sofistikated dan bergaya berbanding zaman mudanya kerana pada masa ini mereka lebih selesa dengan diri masing-masing.
Tak perlu berlebih-lebih, pakailah sesimple mana pun, tetap cantik dan nampak cantik!
Foto Kredit : islamhouse.muslimthaipost.com
3. Kurang Masalah ‘Remaja’
Perasan tak, kalau sebelum ini macam-macam produk dipakai untuk menghilangkan jerawat, mengurangkan keputihan, bau badan dan sebagainya. Tapi semua masalah ini seolah-olah ‘hilang’ begitu saja apabila usia mula menjengah usia 30an.
Wajah pun nampak lebih bersih, berseri sedangkan kita dah tak pakai sebarang make-up.
Foto Kredit: vicare.vn
4. Berada Pada Puncak Kerjaya
Bagi yang bekerja, biasanya pada usia ini ramai yang sedang berada di ‘puncak’ kerjaya masing-masing. Ada yang dinaikkan pangkat, dah habis belajar Master / PhD, berjaya mengembangkan bisnes atau rasa seronok menguruskan anak-anak di rumah.
Tak kiralah apa pun yang sedang dilakukan, wanita pada usia ini kebanyakannya berasa seronok dan puas dengan apa yang sedang diusahakan. Kurang rasa stres, serabut dan tension macam yang biasa dirasakan pada usia 20an dulu.

5. Rasa Paling Konfiden
Wanita pada usia 30an juga biasanya sudah berkeluarga dan dah settle down di rumah dan banyak melakukan pelbagai aktiviti sendiri. Menurut survei yang dilaporkan melalui Telegraph.UK, kebanyakan wanita berasa paling konfiden, menarik dan selesa dengan diri sendiri ketika berusia 31 tahun.
Lihat saja selebriti kita, kebanyakannya lebih terserlah perwatakannya dan nampak lebih menawan pada usia 30an – contohnya Fazura dan Lisa Surihani. Begitu juga dengan selebriti antarabangsa seperti Hayley William, Rihanna dan Adele juga nampak lebih anggun dan classy setelah mencecah usia 30 tahun. Bahkan, Song Ji Hyo yang dah berusia 37 tahun tetap nampak comel dan konfiden!
Foto Kredit: klick.my
Kecantikan Sebenar Datang Dari Dalam
Apa pun alasannya, fakta ini hanyalah penanda aras yang diukur secara kolektif melalui pengumpulan data.
Jadi tak kiralah berapa pun usia anda, percayalah setiap daripada memiliki kecantikan yang terletak pada hati masing-masing. Kalau cantik di hati, yang lain-lain pun akan ikut sama terkena tempiasnya!


Rahsia Kesihatan Wanita 30-an, Jangan Abaikan 5 Perkara Ini

Sedar tak sedar, usia sudah masuk angka 30. Wah pantasnya masa berlalu pergi!
Bagi sesetengah wanita, usia 30 tahun boleh dikatakan sebagai waktu puncak , punya karier yang stabil serta keluarga sendiri. Kehidupan pun sudah cukup selesa.

Tapi, jangan terus terleka kerana apabila anda berada dalam usia 30an, kesihatan wanita tidak akan sama seperti ketika di usia remaja hingga hujung 20an. Potongan badan pun banyak dah “lari” tak seperti masa zaman dara dulu, tambahan yang mempunyai anak.
Kenapa jadi begini?
Biasanya apabila masuk usia 30 hingga 39 tahun, kesihatan wanita mula menjadi terabai. Mereka lebih cenderung kepada kerjaya, rumah tangga dan anak-anak yang semakin membesar.

Secara saintifiknya, kesihatan wanita juga akan merosot kerana fungsi badan kita sudah menjadi kurang efisyen. Maka, kita perlulah sentiasa peka dengan perubahan ini. Samalah macam kereta, kena servis lebih kerap seiring dengan pertambahan usia.

Untuk Kekalkan Kesihatan Wanita, Jangan Abaikan 5 Perkara Berikut!
1. Otot badan
Kalau nak bandingkan otot-otot badan di usia 30-an memang lah tidak sehebat seperti zaman remaja dulu. Semua aktiviti nak cuba. Tapi sekarang, berjalan jauh sikit pun dah sesak nafas. Lagi satu, cepat benar terasa letih bila buat kerja-kerja berlebihan.
Alternatif: Latih diri untuk lakukan regangan badan setiap hari. Bersenam adalah cara yang terbaik untuk menguatkan stamina.
2. Pemakanan
Kalau dulu, makanlah apa saja biarpun lewat malam sehingga 2-3 pagi, tak gemuk pun. Tapi sekarang, makan control masih juga badan macam dipam-pam! Perlu ingat, semakin usia meningkat, kadar metabolisme pula akan menurun. Ia antara sebab mengapa badan mudah menjadi “naik”.
Alternatif: Kurangkan makan makanan berproses seperti makanan dalam tin. Ambil makanan yang kaya dengan Omega 3 seperti ikan dan kekacang. Sertakan buah-buahan dan sayur-sayuran dalam pemakanan seharian.
3. Kesuburan
Usia antara faktor utama penyumbang dalam kesuburan kaum wanita. Semakin naik usia, semakin susah untuk ‘melekat’. Itu yang biasa kita dengar sejak zaman dulu lagi.
Alternatif: Antara faktor kesuburan yang boleh dikawal ialah kesihatan tubuh badan dan pemakanan yang seimbang serta berkhasiat. Apa pun, bila bercakap tentang anak, sentiasalah percaya dengan ketentuanNya.
4. Keperluan berjumpa doktor
Selagi tak sakit yang berat, memang tiada lah nak berjumpa doktor. Paling-paling pun makan ubat sahaja. Selalunya, hanya ke klinik untuk rawatan anak-anak yang sakit.
Alternatif: Setiap 2 tahun, buat saringan kesihatan untuk pemeriksaan darah tinggi dan kolesterol. Ia penting kerana jika dapat dikesan awal, boleh menyelamatkan anda daripada penyakit 3 serangkai iaitu kencing manis, darah tinggi dan jantung.
5. Kulit badan
Gabungan stress, diet yang tidak seimbang, dan hormon boleh menyebabkan kulit kurang berseri dan nampak kusam. Penggunaan pencuci muka dan losen badan yang tidak sesuai dengan usia juga menyebabkan kulit jadi kering.
Alternatif: Guna produk penjagaan diri yang sesuai dengan umur kerana ia membantu mengekalkan minyak semula jadi dalam badan. Amalkan juga petua-petua yang menggunakan bahan semulajadi sekali-sekala.
Jadi…
Masih belum terlambat untuk anda, kaum wanita menumpukan kembali pada diri sendiri. Pandanglah diri anda sekarang dan bayangkan 10 tahun akan datang. Adakah anda mahu kekal jadi wanita yang anggun sama seperti di usia 20 an atau ditimpa dengan pelbagai masalah kesihatan pada hari-hari mendatang?
Pilihan di tangan anda.


Rahsia ‘Masak’ Air Teh Tarik Kaw Sedap, Rupanya Kena Guna Bahan Ini Selain Teh & Susu!

Terasa nikmatnya bila dapat minum teh tarik yang kaw-kaw. Selalunya peniaga di kedai sahaja yang mahir membuat minuman ini jadi kaw kerana bila diri sendiri yang buat kadang itu selalunya gagal.
Bagi menutupi kelemahan itu, apa kata anda gunakan tips ‘masak’ air teh kaw-kaw yang dikongsikan oleh Puan Rozana Mamat untuk cuba lakukannya di rumah. Hanya guna lima bahan sahaja dan caranya pun mudah. Jom cuba!

Baca juga: Nasi Kerap Sangat Basi? Rupanya Kena Guna Petua Ini Untuk Cuci ‘Rice Cooker’ Dengan Betul!

Hari ini mak jemah bukan nak share masak makanan, tapi masak air teh tarik kaw-kaw. Rasa macam yang orang buat jual tepi jalan tu.

Lupa dah ambil resepi dekat mana, cuma guna lima bahan saja yang dah sedia ada dekat rumah korang. Let’s check it out!
CARA ‘MASAK’ TEH TARIK KAW-KAW SEDAP
BAHAN-BAHAN:

Air 500ml.
Teh empat atau lima uncang (lagi banyak lagi kaw).
Susu pekat (ikut tekak masign-masing nak manis mana).
Susu cair setengah tin (nak lagi lemak, bubuh saja lebih).
1sk esen vanila.

CARA PENYEDIAANNYA:

Didihkan teh uncang.
Selepas itu, bubuh (letak) susu pekat, susu cair dan esen vanila.
Biarkan mendidih seketika.

Siap! *kalau nak minum ais, tunggu sejuk dulu then tambah saja ais ketul.

Sumber: Facebook Rozana Mamat


5 Rahsia Mengatasi Rasa Takut Bersalin

Rahsia Mengatasi Rasa Takut Bersalin
Apabila ibu mengandung memasuki trimester terakhir, kebanyakannya akan berasa tertekan, takut dan cemas. Boleh dikatakan semua wanita pasti berasa takut sekiranya terjadi apa-apa komplikasi semasa bersalin. Entah kenapa takut sangat nak bersalin. Berdebar-debar siang dan malam.
Ramai orang berasa kagum kalau terdengar kes-kes bersalin yang sangat senang.

” Eh! macam kentut je, keluar dah baby. Macam ini bolehlah beranak 20 “. Kan?
Rahsia penting dalam konsep bersalin adalah para ibu mesti menjauhkan diri daripada emosi negatif, cerita negatif, perkataan negatif dan apa-apa yang boleh negatifkan diri. Bagi yang telah baca artikel sebelum ini, pasti tahu banyak kesan buruk kalau asyik takut rasa bersalin.

Contoh perkataan negatif adalah seperti MATI, RISIKO atau SAKIT. Jangan sesekali melihat cerita atau drama samada di TV atau YouTube tentang kesakitan atau deritanya ibu yang mahu bersalin.

Antara rahsia cara nak buang perasaan takut dengan jayanya adalah seperti berikut :

Sewaktu kita mahu tidur dan bangun tidur. Sebut dan imaginasi, bersalin ini mudah, cepat dan senang, tidak perlu sakit. Kawal minda separuh sedar anda.
Lidah diwajibkan basah dengan zikrullah sepanjang proses kontraksi supaya diri kita pasrah dan yakin Allah S.W.T akan memudahkan urusan kelahiran ini.
Kemahuan, keyakinan dan motivasi yang tinggi akan mempengaruhi kejayaan bersalin dengan mudah, selamat, senang dan mungkin sahaja tidak menyakitkan.
Mungkin teknik ini agak pelik kerana ibu tidak akan rasa sakit walaupun tidak menggunakan sebarang ubat tahan sakit.
Sentiasa yakin dan percaya pada tahap maksimum bahawa Allah S.W.T jua yang berhak menentukan walaupun kita sudah membuat persiapan sepenuhnya.

Dalam konsep bersalin secara alami, semakin kita pasrah dan yakin bahawa Allah S.W.T telah menjadikan badan kita mampu untuk melahirkan bayi yang sihat dan tanpa komplikasi, semakin kuat azam dan semangat yang akan Allah S.W.T berikan pada kita. Perintah supaya khusyuk dalam solat agar roh dapat menghadirkan hati kepada Allah S.W.T dapat digunapakai semasa proses bersalin.
“ Mintalah pada Allah. Allah tidak akan mensia-siakan doa orang yang meminta sungguh-sungguh. InsyaAllah.”
Jangan lupa baca pengalaman saya tentang tips dan cara bersalin mudah. Artikel ini juga merupakan sebahagian daripada kandungan ebook Bersalin Alami. Hubungi saya untuk maklumat lanjut tentang ebook.


Rahsia Murid Darjah 2 Kelahiran Perak Ini Juara Pertandingan Matematik Antarabangsa

JUARA PERTANDINGAN MATEMATIK ANTARABANGSA!
Siapa sangka walaupun baru berusia 8 tahun, adik Reeno Chin telah berjaya mengharumkan nama negara selepas menjuarai pertandingan matematik peringkat antarabangsa di Moscow, Rusia pada 22 Julai lalu.
Malay Mail

Reeno pelajar darjah dua Sekolah Jenis Kebangsaan Cina (SJKC) Bandar Seri Botani dinobatkan sebagai ‘Grand Champion Level 5 Aloha Mental Arithmetic International Competition’ apabila menewaskan lebih 1,200 peserta dari 20 negara seluruh dunia.
DIA SEPERTI KANAK-KANAK BIASA
“Dia seperti kanak-kanak biasa yang ada masa bermain dan ada masa belajar, namun saya tidak pernah memaksa beliau membuat latihan matematik. Wong Pui Si, 41, ibu kanak-kanak pintar itu berkata anak bongsu daripada dua beradik itu mula menunjukkan minat mengira sejak berumur lima tahun.

“Cuma saya hadkan masa untuk mereka berhibur, di rumah saya tiada televisyen hanya ada radio dan komputer atau permainan video boleh main sebulan sekali sahaja,” katanya kepada pemberita ketika membuat kunjungan hormat ke pejabat Pengerusi Jawatankuasa Pendidikan,Teknologi, Sains, Alam Sekitar dan Penerangan negeri Dr Abdul Aziz Bari, di sini, hari ini.
Menurut suri rumah itu, kejayaan Reeno yang mempertahankan gelaran ‘Grand Champion’ kali ini merupakan satu pengalaman yang tidak dapat dilupakan.
“Ketika di Moscow beliau demam panas, muntah dan cirit-birit tetapi beliau masih mahu meneruskan pertandingan dan berjaya memenanginya selepas menjawab 70 soalan dengan betul dalam masa kurang lima minit,” katanya.
Wong turut mengucapkan terima kasih kepada kerajaan negeri kerana memberi tajaan sebanyak RM5,000 untuk perbelanjaan anaknya di Moscow.
Utusan Borneo Online.
Dalam pada itu, Abdul Aziz berkata kerajaan negeri akan sentiasa menyokong inisiatif ibu bapa yang mahu mengetengahkan bakat anak-anak mereka dalam apa jua bidang termasuk seni dan sukan. Bukan itu sahaja pada pertemuan itu, Abdul Aziz menyerahkan insentif sebanyak RM500 kepada murid pintar terbabit.
Tahniah Reeno Chin!
Sumber: BERNAMA


‘Rahsia’ Pengikat Perut Suami, Jom Cuba Buat Resipi Sambal Ini. Mesti Bertambah Selera Suami!

Salah satu pengikat kepada rumahtangga yang bahagia adalah melalui makanan. Orang kata, melalui air tangan si isteri itulah yang akan menguatkan lagi kasih sayang keluarga. Jadi, hari ini kami kongsikan salah satu resipi yang  ‘confirm’ akan memikat selera suami. Jom cuba!
RESEPI SAMBAL TOTOK
www.facebook.com/ViralMediaJohor

Bahan-Bahannya
1. Bawang merah 5 ulas,
2. Bawang putih 3 ulas,
3. Bawang besar 1 biji (potong kasar)
4. Cili padi 10 biji
5. Belacan (sebesar ibu jari tangan)
6. Ikan bilis (segenggam)
7. Gula (satu sudu makan/ kurangkan kalau tak suka manis)
Cara-cara memasaknya
http://resepicikguani.blogspot.my/

-Mula-mula panaskan minyak, goreng kesemua bawang dan cili padi, biar sampai agak kekuningan, kemudian angkat dan toskan.

-Kemudian goreng pula belacan sehingga agak garing (jangan sampai hancur). Angkat dan toskan.
-Dan goreng juga ikan bilis sehingga jadi garing, angkat dan toskan juga.
-Tumbuk bawang, cili padi dan belacan sehingga jadi lumat. Kemudian masukkan gula dan tumbuk juga hingga lumat.
-Akhir sekali, masukkan ikan bilis goreng tadi dan tumbuknya biar sampai ikan bilis itu hancur.
Masakan ini sesuai dimakan dengan nasi yang suam-suam panas. Makan makanan yang panas sangat hukumnya makruh, jadi makan dengan nasi yang suam-suam.
*Selamat mencuba!
giphy.com
Sumber: Viral Media Johor


10 Sebab Kenapa ‘C Student’ Lebih Berjaya Lepas Graduate

“Hairanlah juga tengok member-member sama universiti. Masa belajar biasa-biasa saja. Ada yang teruk memanjang ‘result’nya. Tapi, sekarang bisnes bukan main laju! Aku yang ‘score’ dulu pun masih makan gaji je…”
Bukannya dengki, fahamlah itu memang rezeki mereka. Cuma nak belajar dan korek petua kejayaan mereka.

Foto Kredit: jafsman.co.uk
‘C Student’  Lebih Berjaya Cipta Kejayaan Luar Biasa?
Kenapa agaknya mereka yang belajar ‘biasa-biasa’ saja di universiti, tapi lepas graduate ‘gempak’ sangat?

Pakai kereta mewah, dah beli rumah 2-3 buah, siap dah bina empayar bisnes satu Malaya.

Bukan di Malaysia saja, malah begitu juga trend nya di luar negara. Contohnya, kita sedia maklum 3 genius IT dan jutawan ini – Bill Gates, Steve Jobs, dan Mark Zuckerberg, bukanlah lepasan ijazah yang cemerlang. Malah, ada yang tidak menghabiskan pengajian di universiti.
Setelah membuat penelitian, sebuah laman web popular, lifehack.org, mereka telah mengenalpasti beberapa sifat yang dimiliki oleh golongan ‘C student’ yang berjaya.
Foto Kredit: sugarslam.com
10 Petua Kejayaan ‘C Student’ Yang Ramai Tak Tahu
1. Lebih Fleksibel
Tahukah anda, petua kejayaan ‘C student’ paling ketara adalah cara mereka membawa diri. Dalam hal ini, mereka amat fleksibel.
Mereka faham sistem akademik yang menentuka kejayaan di universiti, tetapi mereka tidak dapat berfungsi dalam keadaan sedemikian.
Mungkin ada yang menganggap mereka lembab, tetapi sebenarnya mereka cuba mencari logik di sebalik sistem pendidikan tersebut.
Foto kredit: buzzle.com
2. Berani Melawan Arus Semasa
Oleh kerana ‘C student’ jarang menjadi rujukan kawan-kawan, mereka selalunya terpaksa membuat keputusan sendiri.
Jadi, mereka sudah biasa mempunyai agenda tertentu yang berbeza berbanding orang lain.
Hasilnya, mereka selalu dianggap ‘pelik’ di mata orang lain.
Foto Kredit: airwolf3d.com
3. Tidak Mengharapkan Pujian Cikgu / Pensyarah
Walaupun menghormati guru atau pensyarah, mereka tidak termakan dengan pujian. (Mana tidaknya, dah asyik dapat C, siapa nak puji?)
Inilah salah satu petua kejayaan ‘C student’ yang menjadikan prinsip hidup mereka lebih tinggi.
Lebih awal lagi mereka  sudah memahami bahawa setiap apa yang mereka lakukan akan dinilai berdasarkan perbuatan, bukannya percakapan.
Foto Kredit: popsugar.com
4. Tidak Obses Dengan Markah Ujian
Ironiknya, ada yang mendakwa kalau kita terlalu obses dengan markah, kita tidak punya masa untuk memikirkan masa depan kita.
Sebab itulah ‘C student’ lebih strategik dalam meluangkan masa mereka.
Mereka pandai menghargai detik-detik indah yang sebenarnya memacu mereka dalam menggapai matlamat hidup sebenar.
Bukannya menunggu lepas ‘graduate’, baru fikir nak buat apa.
Foto Kredit: pqs.pe
5. Nampak Kejayaan Dari Sudut Yang Berbeza
Kebanyakan pelajar A dan B akan mudah berasa lega jika berjaya mendapat markah yang selamat.
Tetapi, ‘C student’ pula lebih berasa ‘perlu’ untuk memikirkan sesuatu sebagai alternatif penyelamat hidup mereka.
Pemikiran inilah yang menjadikan mereka lebih berwawasan dan berusaha mengenal minat serta kebolehan sebenar yang mereka miliki.
Perlahan-lahan, mereka sebenarnya sedang mengukir perjalanan hidup yang unik, jauh daripada ‘jalan biasa’ yang ditempuhi orang ramai.
Foto Kredit: bostonglobe.com
6. Pandai Memanfaatkan Peluang
Kalau anda perasan, pelajar berjaya biasanya pandai mengendalikan semuanya sendiri. Mereka bergerak sendiri untuk memajukan diri mereka.
Mereka tidak malu mengaku kekurangan diri, dan tidak pula berasa ‘bodoh’ apabila terpaksa bertanya orang lain.
Sebaliknya, mereka cuba bertanya dan cuba mendampingi mereka yang lebih bijak daripada mereka.
Menariknya, ini adalah satu strategi sebagai seorang pemimpin untuk mengoptimakan sesebuah pasukan.
Foto Kredit: linkedin.com
7. Cuba Mencari Sesuatu Yang Disukai Dalam Pelajaran
Dalam mempelajari sesuatu, mereka tidak cuba memaksa untuk menghafal.
Kebanyakan ‘C student’ lebih suka belajar secara meneroka dan memahami.
Perlahan-lahan, minda mereka akan terlatih untuk mengekstrak perkara yang penting dan diminati sahaja dalam sesebuah topik.
Ini menjadikan mereka lebih selektif dan efisyen.
Foto kredit: mywebroom.com
8. Kebanyakannya Bukan ‘Perfectionist’
Bagi mereka, ‘siap’ kerja lebih baik daripada menunggu ia ‘sempurna’.
Mereka fokus terhadap proses berbanding keputusan. Sikap ini yang menjadikan mereka mahir kerana mereka belajar melalui kesilapan.
Tidak kekok dinilai, atau diberi komen negatif. Ramai tokoh berjaya mengamalkan petua kejayaan seperti ini.

9. Hidup Seimbang, Bijak Bersosial
Dalam sebuah teori The 4-Hour Body, Tim Ferriss ada menyebutkan, “minimum effective dose” (MED) — dos paling kecil yang diperlukan untuk keputusan tertentu. Dos yang melebihi tidak akan menampakkan kesan ketara.
Kebanyakan ‘C student’ mengaplikasikan cara ini tanpa mereka sedari. Mereka percaya tidak banyak bezanya antara gred A dan A- berbanding ilmu itu sendiri.
Mereka pandai mencari keseimbangan dan memfokuskan terhadap benda yang penting sahaja.
Jadi, tak hairanlah mereka lebih banyak bersosial dan aktif dengan perkara-perkara yang tidak berkaitan akademik semata-mata.
Foto kredit: usacommcollege.com
10. Angan-Angan Yang Tinggi
Oh, mereka ini banyak berangan berbanding pelajar yang mempunyai matlamat ‘cliche’.
Selain berangan-angan, mereka juga tidak rasa kelakar untuk mengimpikan sebuah kejayaan yang besar.
Mereka lebih praktikal dan cuba memikirkan cara terbaik untuk memanfaatkan hidup mereka dengan tidak berantung kepada formula dan silibus matapelajaran.
Foto Kredit: yourpocketmoney.com
Jangan Salah Anggap
Melalui perkongsian ini, bukanlah kami berniat untuk membanggakan ‘C student’. Jauh sekali untuk mengatakan bahawa gred lemah dalam pelajaran adalah laluan terbaik untuk mencapai kejayaan.
Namun, ia adalah petua kejayaan yang berbaloi untuk kita fikirkan dalam meneliti semula pelan tindakan yang harus kita lakukan dalam kehidupan.
Memetik ucapan daripada Presiden George Bush semasa Hari Graduasi Pelajar Southern Methodist University di Dallas, Amerika:
“To those of you who are graduating this afternoon with high honors, awards and distinctions, I say, ‘Well done.’ And as I like to tell the C students: You too, can be president.”
Semoga bermanfaat!


Rahsia Sambal Sotong Kembang ‘Power’ Berlemak & Petua Masak Sotong

Ada di antara kita yang kurang gemar makan sotong kerana teksturnya yang liat dan selalu sangkut di celahan gigi. Sebenarnya, kalau cara penyediaannya salah maka, hasilnya pun menjadi berbeza daripada yang sepatutnya.
Begitulah seperti perkongsian resepi sambal sotong kembang di bawah, yang turut dikongsikan petua bagaimana untuk memasak sotong dengan cara yang betul. Malah, terdapat juga rahsia bahan yang membuatkan hidangan ini menjadi lebih sedap dan berlemak. Jom, belajar buat!

Baca juga: Wanita Kongsi Rahsia Sambal Lado Digilai Ramai, Rupanya Guna Jenis Cili Ini!
RAHSIA SAMBAL SOTONG KEMBANG ‘POWER’ BERLEMAK

Hari ini masak Sambal Sotong Kembang.

RESEPI SAMBAL SOTONG KEMBANG
BAHAN-BAHAN:

3 ekor sotong, bersihkan (Ikot petua, rebus sekejap je. Air dah mendidih terus padam api, biarkan seminit dua kemudian toskan & potong-potong).
6 -7 sdb cili kering kisar (rebus dulu).
2-3 sdb bawang besar kisar.
1 sdb bawang putih kisar.
1 sdb halia kisar.
1-2 biji bawang besar hiris kasar.
Seketul kecik gula melaka.
1 sdk pes asam jawa Adabi.
Garam & Ajinomoto.
Sedikit gula pasir.
Semangkuk kecil kacang tanah (goreng & kisar sedikit kasar).

CARA-CARANYA:

1. Panaskan minyak, goreng bawang besar yang dihiris kasar. Goreng sampai sedikit garing.
2. Masukkan bahan-bahan kisar (bawang besar, bawang putih & halia) ratakan sekejap.

3. Masukkan cili kering kisar, ratakan. Masukkan juga gula melaka dan terus tumis.

4. Masukkan garam, Ajinomoto, gula pasir (agak-agak ye), dan sedikit pes asam jawa, gaulkan rata-rata & biarkan hingga naik minyak.

5. Boleh masukkan sotong, gaul rata. Masukkan juga kacang tanah goreng yang dah dikisar kasar.
6. Masukkan sedikit air, gaul lagi. Boleh tambah kacang tanah jika nak.

7. Terus masak hingga sambal naik minyak & wangi. Selalu kacau supaya sambal tak hangit.
Alhamdulillah siap!
INI RUPANYA RAHSIA SAMBAL SOTONG KEMBANG JADI ‘POWER’ BERLEMAK!

Sumber: Facebook Har Ryea via Masak Apa Hari Ni..(MAHN)


10 Rahsia Lelaki Yang Perempuan Perlu Tahu!

Ramai perempuan ingat yang dia sudah benar-benar kenal dengan lelaki di sisi mereka. Sebenarnya, ada lagi di sebalik sifat lelaki yang tidak diketahui.
Jom kita bongkar dan baca tentang rahsia lelaki.

Berwajah cantik bukan tiket untuk memenangi hati lelaki
1. Mahu ‘awek’ cantik, tapi mahu isteri yang bersifat keibuan

Selalu kita dengar lelaki suka perempuan cantik. Pantang nampak perempuan dahi licin, mata tidak berkelip. Namun sebaliknya, perempuan cantik dan seksi itu bukan pilihan utama lelaki itu untuk dijadikan suri rumah. Lelaki biasanya tidak terpikat terhadap wanita disebabkan mereka cantik. Namun, mereka lebih mudah terpikat terhadap personaliti dan ketrampilan seseorang perempuan itu. Kadang-kadang, cantik dalaman itu lebih penting bagi mereka.

Lelaki tidak suka selalu terima SMS dari kekasih atau isteri
2. Tidak ‘call’ bukan bermakna tidak sayang
Lelaki tidak suka kalau ‘awek’ atau isteri asyik SMS atau ‘call’ dia. Kadang-kadang, bukannya lelaki tidak baca SMS atau tidak perasan ‘miss call’, mereka sengaja biarkan sahaja. Itu bukan bermakna mereka tidak peduli. Lelaki hanya mahukan ruang peribadi untuk diri sendiri. Lelaki akan cepat rasa rimas bila perempuan mahukan perhatian sepanjang masa.

Lelaki tidak kreatif bila berbicara
3. Tanya soalan yang sama
“Tengah buat apa tu?”, “Dah makan ke?”. Nampak pelik kan? Tapi itu ialah merupakan soalan paling kerap ditanya lelaki ketika mereka menelefon seorang wanita. Masa bercinta boleh cakap lama-lama. Lepas beristeri, 30 saat pun sudah di kira lama.

Hargai lelaki yang mementingkan kerjaya dan keluarga
4. Walau fokus tentang kerja, lelaki masih ingat kekasih atau isteri
Lelaki akan sentiasa sibuk dengan pekerjaan mereka sepanjang hari. Namun percayalah, sebelum tidur pasti mereka akan memikirkan mengenai wanita yang mereka benar-benar sayang. Jika telah beristeri sekalipun, walaupun baring di sebelah berkongsi bantal, lelaki akan memikirkan tentang insan tersayang.

Lelaki sanggup menidakkan kemewahan untuk diri sendiri
5. Utamakan kekasih, isteri, anak-anak, lebih dari diri sendiri
Apabila lelaki benar-benar sayang terhadap seorang wanita, mereka akan mengabaikan semua perbuatan dan sifat negatif yang ada pada wanita tersebut. Orang kata, bila hati sudah buta, semuanya dia percaya. Apabila berkeluarga, bapa atau suami akan mengutamakan yang lain. Diri sendiri tidak penting. Asalkan ‘family happy’, mereka pun ‘happy’.

Lelaki mana yang boleh tahan bila terima senyuman manja?
6. ‘Cair’ atau ‘Malu’ dengan senyuman wanita
Tidak kira bila-bila wanita memberikan senyuman manis pada seorang lelaki, terutama sekali orang yang tidak dikenali, hati mereka akan menjadi tidak keruan. Ia mungkin adalah signal yang lain. Ia boleh jadi dua perkara, “Hensem sangat ke aku hari ni?” atau “Eh, aku tak zip seluar lagi ke hari ni?”.
Lelaki semakin pandai menipu dengan adanya ‘handphone’
7. Nombor telefon  perempuan, ‘save’ nama lelaki
Bagi lelaki curang, mereka cuba mengaburi mata dengan menipu pasangan dengan teknik ini. Sudah tentu pasangan tidak akan syak apa-apa bila ada nama lelaki. Namun, banyak kes yang sudah ‘kantoi’. Bak kata pepatah, “Sepandai-pandai tupai melompat, akhirnya jatuh ke tanah jua”.

Jangan ungkit kisah lama
8. Jangan ingatkan kisah lampau
Lelaki amat benci apabila wanita menceritakan mengenai kisah bekas teman lelaki mereka. Ini akan membuatkan mereka rasa tercabar.
Lelaki mudah berpisah
9. Mempermainkan cinta
Seorang lelaki mampu mencintai wanita untuk jangka masa yang sekejap, kemudian terus melupakan perempuan yang dicintainya itu tanpa merasa apa-apa. Sebaliknya, perempuan sukar untuk jatuh hati. Jika sudah terbit rasa sayang, perempuan akan sayang lelaki itu sampai bila-bila. Pelik kan?

“Jom jumpa mak ayah awak!”
10. Kalau berani, masuk meminang!
Apabila seorang lelaki bersedia untuk berjumpa ibubapa kekasih mereka, ini menunjukkan mereka benar-benar serius. Lelaki yang hanya main-main tidak akan pergi sejauh ini. Mereka cuma ingin ambil kesempatan. Apabila lelaki telah menyuarakan niat murni ini, jangan tangguh-tangguh. Ini bermakna beliau sudah bersedia untuk memikul tanggungjawab.

Rahsia lelaki yang perempuan perlu tahu
Kesimpulan
Banyak lagi sifat lelaki yang sukar bagi kaum wanita memahaminya. Walau apa pun yang berlaku, terima pasangan anda seadanya. Kalau anda sudah berkahwin, jangan lupa ketahui tanda-tanda suami curang.


Rahsia Wanita Ini Berjaya Menabung RM13,000 Sejak Tahu Hamil

Menabung sudah semestinya merupakan amalan yang sangat bagus. Terutamanya bagi anda yang sedang hamil dan bakal melahirkan anak. Maklumlah apabila sudah ada simpanan, senang untuk kita nak beli barangan kepeluan bayi dan boleh juga membantu suami untuk membayar bil rawatan hospital nanti. Seperti apa yang dikongsikan oleh ibu ini dimana beliau sudah memulakan simpanan sejak enam bulan lepas sebanyak RM50 sehari!
MENABUNG UNTUK MASA HADAPAN
Yes yes! Menabung! I orang paling gila menabung dari kecik lagi rasanya tak duit syiling 20 sen duit syiling 50 sen! For those nak tahu apa Wany aim semua Wany buat tabung, contoh:

•bayar muka kereta
•down payment rumah

•buka kedai pagi daisy

•travel
•shopping (barang-barang branded sikit) (Apa yang Wany aim dah cukup barulah Wany realisasikan so that tak payah semua benda hentam loan or kita akan rasa tak terbeban dengan banyak benda)

Since sedar diri business ada up and down, so kena ada perasaan boleh ke tak ke boleh ?? YES!!! BOLEH! (Ikut kemampuan)
And now for my baby day 1 Wany tahu Wany preggy, Wany buat tabung RM 50 per day, tak campur dengan duit tabung business. Kadang-kadang daddy masukkan tapi dalam hati berkobar-kobar jangan skip menabung sebab nak tengok result! Alhamdulillah harini keluarkan dari vase pineapple kecil comel tu tak sangka banyak juga! Sumbat-sumbat sampai padat sebab kalau bekas besar dan nampak mesti sibuk nak gunakan untuk banyak benda!

Before dapat baby pun dah simpan sikit-sikit tapi we all decided guna untuk beli barang baby and untuk bersalin di hospital swasta (mudah mudahan ada rezeki kalau gov pun tak kisah janji selamat). Menabung pun ajar diri jadi disiplin and sabar, harap anak mommy nanti pandai menabung, sikit-sikit pun takpe. Janji ada nampak hasil. Agak-agak berapa total menabung selama almost 6-7 bulan ni?

TOTAL MENABUNG 6BULAN (RM13,600) omg mommy you did it! Boleh masukkan dalam buku baby.
Sumber : Wany Zabry


Raih RM100K Sebulan, Pelajar IPTA Ini Buka 2 Cawangan Kedai Perabot Terpakai Di Kedah

Para graduan seringkali diuji dengan peluang pekerjaan yang terhad. Ini membuatkan ramai dari mereka menganggur dalam waktu yang sangat lama. Lambakan para graduan setiap tahun dengan peluang pekerjaan yang terhad agak membimbangkan.
Dari rentetan perkara tersebut, para graduan disarankan untuk mempunyai pelan kedua bagi menampung kehidupan selepas tamat tempoh pembelajaran. Menerusi laporan Sinar Harian, seorang graduan IPTA telah menggunakan modal sendiri membuka sebuah kedai bagi menampung kehidupan selepas tamat belajar.

Buka Kedai Perabot Terpakai

Penuntut Universiti Teknologi Mara (UiTM), Arliya Munif sudah mula menceburi bidang perniagaan dengan membuka sebuah kedai perabot terpakai di Jeniang, Kedah. Apa yang lebih menarik, jualan dari kedainya itu mampu meraih sehingga RM 100,000 sebulan.

Kedai perabot terpakai yang diusahakan Arliya yang masih berumur 21 tahun ini telah diusahakan sejak tahun 2007 dan dikenali sebagai Perabot Berkualiti  Kedah. Kedai perabot itu juga menjadi tumpuan penduduk setempat kerana menawarkan perabot dengan harga mampu milik.

Idea dia untuk membuka kedai tersebut tercetus apabila melihat perabot-perabot lama yang dibuang begitu sahaja walhal perabot tersebut masih elok dan hanya mengalami kerosakan kecil.
Bermodalkan RM1,500 Untuk Buka Kedai

Arliya yang juga merupakan penuntut jurusan Pentadbiran Perniagaan Keusahawanan memulakan perniagaan tersebut dengan modal RM1,500 sahaja. Beliau yang ketika itu masih mengikut pengajian diploma tidak menyangka bahawa perniagaan yang diusahakan itu mendapat sambutan menggalakkan.
Menjual pelbagai perabot, setahun selepas perniagaan tersebut dibuka, Arliya membuka cawangan kedua perniagaannya di Taman Lembah Bujang Saujana, Merbok. Mengambil stok dari Singapura, Arliya berkata perabot dari negara sana mendapat permintaan yang tinggi kerana keunikan dan cara pembuatan sesuatu perabot itu.
Arliya juga telah mempelbagaikan produk dikedainya itu seperti sofa, permaidani, tilam, peti ais dan televisyen.
Sumber : Sinar Harian


Raikan Bulan Ramadan Ini Bersama Keluarga Dengan Usus Yang Sihat!

Salam Ramadan semua! Pastikan keluarga anda mengamalkan pemakanan yang sihat sepanjang berpuasa. Jika tidak, mereka boleh terdedah kepada masalah ketidakhadaman.
Adakah anda perasan? Semakin anda dewasa, anda juga mungkin pernah mengalami masalah perut berasa tak selesa semasa berpuasa. Anda tahu kenapa?

Kekurangan probiotik dalam tubuh badan apabila meningkat dewasa

Dalam tubuh badan kita, terdapat probiotik, iaitu sejenis bakteria yang membantu dalam memastikan kesihatan usus. Apabila umur meningkat, probiotik ini akan berkurangan. Jika berkurangan, anda akan berdepan dengan masalah ketidakhadaman.

Lebih-lebih lagi bulan puasa, kenalah jaga kesihatan usus. Anda pasti mahu keluarga anda selesa sepanjang berpuasa kan? Penyelesaian terbaik adalah dengan menambah probiotik dalam badan bersama keluarga tersayang.
Jadi, bagaimana menambah probiotik dalam tubuh badan? Kami syorkan anda sekeluarga untuk minum minuman yogurt ini sepanjang bulan Ramadan!
Lengkapkan keluarga dengan BeFine Ramadan ini

Anda pernah minum BeFine sebelum ini? Pastinya anda tidak mahu terlepas untuk menyediakannya di bulan Ramadan buat keluarga tersayang.
Bagi yang belum tahu tentang BeFine, anda pasti terkejut selepas mengetahui kebaikan yang ada padanya. Ianya bagus untuk diamalkan seisi keluarga. Lebih-lebih lagi di bulan Ramadan.
Apakah sebenarnya BeFine ni? Mari kita mengenalinya dengan lebih mendalam..
Minuman yogurt dengan probiotik Bifidobacterium, terbukti secara klinikal di Jepun

Buat pengetahuan anda, BeFine merupakan minuman yogurt yang mengandungi Bifidobacterium. Ia sejenis probiotik yang terbukti secara klinikal di Jepun bagi menjaga kesihatan. Ia berbentuk semula jadi yang terdapat di dalam badan sejak usia muda.
Disebabkan kita tidak dibenarkan untuk makan dan minum ketika berpuasa, ramai memilih untuk makan begitu banyak sewaktu sahur dan berbuka puasa.
Dengan bantuan BeFine, sistem pencernaan dan imun badan anda sekeluarga akan jadi lebih kuat.
Jika sistem pencernaan dan imun badan lebih terjaga di bulan Ramadan, masalah kesihatan seperti sembelit, kembung perut, cirit-birit, influenza dan lain-lain dapat dielakkan. BeFine membantu anda sekeluarga untuk menikmati bulan Ramadan dengan lebih selesa!
Tiada pewarna, lemak dan kolesterol

Paling istimewa tentang BeFine, tekstur dan warnanya putih berkrim. Ia juga bagus untuk diet. Minuman yogurt ini tiada pewarna, lemak dan kolesterol selain sesuai diamalkan bersama keluarga.
Memiliki sijil pengesahan halal oleh JAKIM

BeFine memiliki sijil HALAL dan diperakui oleh Jabatan Kemajuan Islam Malaysia (JAKIM). Apa yang kami boleh katakan, minuman yogurt ini selamat diminum seisi keluarga.
Didatangkan dengan pelbagai perisa

BeFine ditampilkan dengan pelbagai perisa yang sedap belaka. Antaranya perisa Plain, Kiwi Avocado, Strawberry, Mulberry dan Passion Fruit. Kami yakin anda sekeluarga akan terasa segar selepas meminumnya.
Boleh didapati di pasar raya berdekatan

Anda boleh mendapatkan BeFine di mana-mana pasar raya berdekatan seperti Aeon, Econsave, Giant, Mydin dan sebagainya. Pakat dengan keluarga anda untuk memilikinya di bulan Ramadan nanti!
BeFine bagus diamalkan sewaktu sahur dan berbuka puasa sepanjang bulan Ramadan!

Anda digalakkan untuk mengajak keluarga anda minum BeFine sepanjang bulan Ramadan kali ini. Minuman yogurt ni bagus diamalkan sewaktu sahur dan berbuka puasa. Barulah terasa sihat dan bertenaga.
Untuk perkembangan terkini BeFine, anda boleh LIKE dan FOLLOW mereka di Facebook Page BeFine Malaysia.
Kekal sihat dan bertenaga bersama keluarga tersayang di bulan Ramadan. Jangan lupa dapatkan BeFine nanti. Selamat menyambut bulan Ramadan!


Pertandingan “Count The Kipling Monkey” Meriahkan Koleksi Terbaru Beg Musim Panas Kipling

Kipling meraikan kedatangan musim panas pra-musim luruh tahun ini dengan membawa pelanggannya menerokai koleksi beg dengan tema “City Jungle”.
Rekaan dengan warna-warna ceria menghiasi koleksi beg Kipling, sesuai bagi mereka yang punya jiwa berani seperti merah oren, buttercup dan wild rose.

Warna Hangat & Motif Alam Tema Koleksi Musim Panas Kipling
Warna-warna hangat ini menjadi simbol optimis dan menghargai kebebasan seperti mana suasana musim panas yang penuh keseronokan.

Motif alam dalam “City Jungle” seperti burung eksotik dan reptilia liar juga diaplikasikan pada koleksi pada koleksi beg ini.

Pencarian Bas Musim Panas Kipling!
Sepanjang bulan Jun ini, perhatikan jika anda terjumpa bas Musim Panas Kipling di sekitar pusat bandar raya.
Jika terjumpa bas ini, jangan lepaskan peluang memasuki pertandingan “Count the Kipling Monkey” kerana jika anda berjaya, anda bakal membawa pulang beg Kipling!
Cara menyertai pertandingan ini adalah:
1. Sertai aktiviti dan roadshow Kipling. Bas ini akan berada di setiap kawasan roadshow
2. Kira jumlah monyet yang ada di background bas
3. Hantar penyertaan di FB Kipling
4. Sertakan kapsyen yang kreatif bersama penyertaan
5. Anda berpeluang memenangi beg Kipling

Peluang Mendapatkan Barangan Kipling Menerusi Instagram
Bagi yang suka berselfie, anda juga boleh menyertai aktiviti Summer Selfie. Ambil selfie yang menarik bersama bas Musim Panas Kipling atau Monyet Kipling di dalam bas, muatnaik dalam Instagram dengan hashtag #MyKipling dan #KiplingSummerFun16 untuk mendapatkan barangan eksklusif Kipling!
Dan ini nyata menarik, jika anda membeli produk Kipling bernilai RM500 dan ke atas, anda berpeluang memenangi tiket penerbangan berjumlah lebih RM30,000!
Untuk maklumat lanjut, layari FB Kipling: https://www.facebook.com/KiplingMalaysia


Raikan Hari Raya Dengan Royal Raya Chicken Meal di Kenny Rogers

Sempena kedatangan bulan Ramadhan, Kenny Rogers Roasters (KRR) memperkenalkan hidangan baru iaitu Royal Raya Meal yang terdiri daripada Royal Raya Chicken Meal dan Royal Raya Soup Meal.
Menu Baru Royal Raya Meal di Kenny Rogers Roasters
Bagi hidangan Royal Raya Chicken Meal, pelanggan disajikan dengan ayam bersaiz Quarter dengan sos cendawan klasik, Nasi Majestic yang dimasak mengguna beras Jasmin dan digabungkan bersama jintan putih dan kunyit, salad Jewel iaitu gabungan bersama tomato, timun, cili belanga dan bawang serta muffin.

Selain sos cendawan klasik, pelanggan juga boleh memilih untuk menikmati sos lada hitam atau smoked BBQ.
Manakala Royal Raya Soup Meal pula, hidangannya masih sama seperti Royal Raya Chicken Meal cuma salad Jewel digantikan oleh Country-style Chicken Soup. Kedua-dua hidangan ini boleh didapati pada harga bermula RM22.90 dan ke atas.

Menambah keenakan hidangan itu adalah minuman sirap bandung Lady D’Rose dan Citrus Fizzy Summer Knight yang mampu menghilangkan dahaga selepas seharian menjalani ibadah berpuasa.

Lebih Jimat Dengan Take-It-Home Feast
Ada lagi!, Pelanggan boleh jimat wang dengan membeli Take-It-Home Feast di mana mereka diberi pilihan sama ada membeli Super Feast atau Super Treat.
Dengan membayar RM69.90 untuk Super Feast, pelanggan berpeluang membawa balik Kenny Whole Chicken, Nasi Majestic, Salad Jewel dan EMPAT Muffin. Bukan itu sahaja, mereka boleh mendapat EMPAT Jus buah-buahan bernilai RM33.90 secara PERCUMA! Memang menjimatkan.
Bagi yang ingin mendapatkan set Whole Chicken sahaja, Super Treat menawarkan harga istimewa iaitu RM29.90 berbanding harga asal RM45.58 dan ia terhad kepada tiga pek seorang setiap hari sementara tawaran masih ada.

Buat Tempahan Melalui Roasters Ramadhan Reservation
Tidak sempat keluar makan ke KRR? Usah risau kerana anda boleh membuat tempahan melalui Roasters Ramadhan Reservation. Anda boleh hubungi restoran KRR yang terdekat dengan anda untuk mengetahui cara membuat tempahan.
Untuk maklumat lanjut, layari www.krr.com.my atau www.facebook.com/krrmalaysia. Boleh juga menghubungi di talian 03-21199888.


Raikan Hari Wanita Sedunia! Hargai Mereka Yang Tercinta Dengan Poh Kong!

Saban hari makin ramai yang mula sedar betapa pentingnya peranan kaum wanita dalam pembangunan sesebuah negara. Kaum wanita sekarang dah tak lagi dipandang enteng seperti satu ketika dahulu. Jika dahulu kaum wanita pernah distereotaipkan sebagai kaum yang hanya perlu berada di rumah menjaga keperluan keluarga. Kini kaum wanita antara mereka yang memacu pembangunan ekonomi negara.

Bagi menghargai usaha mereka, tak salah jika golongan wanita ini diberikan sedikit penghargaan bukan? Sempena dengan International Women’s Day,  Poh Kong nak mempromosikan perhiasan diri mereka yang bertemakan Disney Diamond Jewellery! Golongan wanita pasti tertarik, maklumlah diamond kan umpama sahabat mereka.
Promosi Istimewa! Ada Instant Rebat…

Lebih menarik lagi, bila anda beli koleksi ini anda boleh nikmati instant rebate sebanyak RM 38. Siapa nak bagi kan? Beli-beli je terus dapat diskaun! Tapi kena cepat sebab promosi ni hanya sah sehingga 25 Mac ini sahaja. Jadi anda kena la singgah Poh Kong sekarang jugak dan lihat sendiri koleksi istimewa yang mereka tawarkan pada kali ini.

Rekaan Eksklusif! Sesuai Bagi Semua Peringkat Umur!

Bukan biasa-biasa ye rangkaian kali ini. Rekaannya cukup eksklusif namun, tidak terlalu sarat. Dihasilkan menggunakan emas kuning dan emas putih, rekaan yang ditampilkan dilihat cukup sesuai digayakan oleh sesiapa sahaja termasuk kanak-kanak.

Pelbagai Pilihan!

Kalau anda nak tahu, promosi kali ni merangkumi 4 koleksi Disney iaitu Standard Character, Disney Princess, Disney Enchanted dan Winnie The Pooh. Semua koleksi ini memang wow sangat-sangat! Berbeza dari yang sebelum-sebelumnya sebab yang ni ada perhiasan berlian sekali.
Bagi anda yang memang dah ada niat nak hadiahkan something untuk diri sendiri atau insan tersayang sempena International Women’s Day , boleh try usha dekat Poh Kong. Confirm tak menyesal!

Nak cakap banyak pun tak guna betul tak? Yang penting anda jangan sesekali lepaskan peluang untuk menikmati instant rebate daripada Poh Kong bila anda beli  koleksi Disney Diamond Jewellery. Lagipun promosi sah sehingga 25 Mac ini sahaja. Siapa cepat dia dapat… Tak gitu?
Website: Poh Kong
Facebook: Poh Kong


Raikan Semanis Syawal Di MyTOWN – Karakter Kuih Yang Comel Pasti Menghiburkan Anda Sekeluarga

Masuk je bulan puasa admin perasan ramai orang berpusu-pusu serbu mall. Bukan nak shopping saja, tapi sebab nak tengok dekorasi ruang dalaman mall waktu musim perayaan. Ya lah, siapa tak nak gambar Instagram dengan background yang cantik, kan?
So untuk artikel kali ni, admin nak share kemeriahan sambutan hari raya di Pusat Beli-Belah MyTOWN, Kuala Lumpur. Bertemakan ‘Semanis Syawal’, MyTOWN menampilkan perayaan Hari Raya Aidilfitri yang diraikan oleh bukan sahaja kaum Melayu tetapi pelbagai bangsa di Malaysia melalui kuih tradisional Melayu yang disukai oleh semua lapisan masyarakat. Sebagai rakyat Malaysia, anda mesti ada kuih favourite sendiri!

Persiapan raya di Kampung Che Manis meriah!

Bermula 17 Mei hingga 16 Jun 2019, jom datang beramai-ramai dan terokai Kampung Che Manis di MyTOWN! Kalau anda nak tau, ruang tengah MyTOWN ni lah yang telah diubah suai menjadi sebuah perkampungan kecil. Di situ, anda boleh berjumpa dengan 3 Sekawan Kuih: Luq Lapis (Kuih Lapis), Yaya Yap (Kuih Ketayap) dan Bob Hulu (Kuih Bahulu) bersama penduduk kuih yang membuat persiapan raya. Ada kuih yang masak rendang, bakar lemang, hias rumah dan banyak lagi!

Boleh bergambar & nikmati persembahan Raya!

Selain itu, anda juga boleh berhibur dengan persembahan hari raya Kampung Che Manis macam Santai Raya bersama Ippo Hafiz, sesi bercerita bersama Dewan Bahasa dan Pustaka (DBP), gendang rakyat dan joget Kampung Che Manis. Haa… teringin nak jumpa Bob Hulu, Luq Lapis dan Yaya Yap tak? Maskot 3 Sekawan Kuih juga akan berlegar-legar dalam MyTOWN untuk beramah mesra dengan pengunjung MyTOWN.
Bazar raya pun ada!

Nak mood raya anda lagi onz? Jangan risau sebab di Kampung Che Manis juga ada bazar raya di Aras Bawah (Ground Floor). Bazar Raya ni menjual barangan keperluan raya seperti kuih raya, hamper, baju raya dan banyak lagi!
Dah penat shopping, anda tak perlu pening kepala nak cari tempat berbuka puasa. Turun je Aras B1 – Foodtown sebab di situ ada tempat duduk khas yang disediakan untuk berbuka dan banyak juadah berbuka puasa yang dijual. Kalau nak feel lain daripada yang lain, anda boleh ke bahagian luar pusat membeli belah di Sunken Garden. Dekat situ dibentangkan beberapa tikar mengkuang untuk anda duduk bersantai dengan keluarga.
Berpeluang bawa pulang barangan eksklusif 3 Sekawan Kuih

Haaa… selesai shopping di MyTOWN, anda jangan lepaskan peluang untuk dapatkan barangan eksklusif 3 Sekawan Kuih yang comel secara percuma. Kalau anda shopping RM50 ke atas, jangan lupa untuk ke kaunter informasi MyTOWN untuk membawa pulang Paket Raya Mini.
Tapi, lagi banyak anda shopping raya, lagi banyak pilihan barangan eksklusif macam Paket Raya Premium, Beg atau Bantal Kuih. So, baca dulu Terma dan Syarat dan serbu dengan pantas sementara stok masih ada.
Jom rasai kemeriahan Manisnya Raya bersama 3 Sekawan Kuih di MyTOWN!
Jangan lupa ke MyTOWN  untuk sama-sama memeriahkan sambutan raya di sana. Klik video di bawah sebab admin nak belanja video Penduduk Kampung Che Manis buat persiapan raya mereka:

Comel, kan? Kalau anda nak tahu maklumat lanjut tentang sambutan hari raya dan aktiviti juga persembahan Raya di MyTOWN, layari laman sesawang MyTOWN atau Facebook MyTOWN Shopping Centre dan Instagram MyTOWNKL. Admin jumpa anda di sana ya! #MyTOWNKL #SemanisSyawal
MyTOWN Shopping Centre
No. 6 Jalan Cochrane, Cheras
Seksyen 90, 55100 Kuala Lumpur
Wilayah Persekutuan Kuala Lumpur
03-2710 0057
Waktu Operasi
10.00 pagi – 10.00 malam


“Rajin Solat Tapi Berkelakuan Begini..”- Anak Marah Ibu Ada Hubungan Dengan Suami Orang

Sebuah hantaran tular di media sosial Indonesia memaparkan luahan seorang anak yang memarahi ibunya kerana bercinta dengan lelaki yang sudah beristeri, lapor laman berita Suara.com.
Dipercayai kejadian yang berlaku di Indonesia itu mendapat perhatian ramai, lapor laman Kosmo semalam.

Baca juga: Budak 10 Tahun Maut Ditikam Bapa Saudara Ketika Belajar Dalam Kelas
ANAK MARAH IBU BERHUBUNGAN DENGAN SUAMI ORANG
Gambar: Kisah seorang anak mengenai ibunya bercinta dengan lelaki yang sudah berkahwin menjadi tular di media sosial. -Twitter/Kosmo

Hantaran itu dimuat naik dalam akaun Twitter @Askrfess. Pengguna itu meminta nasihat netizen mengenai tindakan ibunya yang mengganggu suami orang.

“Saya sedih kerana ibu saya mempunyai teman lelaki. Tetapi dia bercinta dengan suami orang dan tidak pernah mendengar apabila diberi nasihat,” katanya.
Kemarahannya memuncak apabila ibunya pergi ke balai polis tempat lelaki itu bekerja untuk menemaninya.
BIARPUN SOLAT MASIH LAGI BUAT PERKARA TIDAK BAIK
Gambar hiasan: PesonaPengantin.
“Rajin solat tetapi berkelakuan begini. Tak malu dengan sejadah? Baik pulang sekarang,” demikian potongan mesej dihantar pengguna itu kepada ibunya.
Dia terus memarahi ibunya kerana mereka selalu bergaduh mengenai teman lelakinya.
“Habis solat mama balik,” balas ibunya.
Hantaran itu mendapat perhatian netizen di ruangan komen.
“Kalau saya diam sahaja, buat penat. Bazir tenaga sahaja. Mereka tidak akan sedar sampai bila-bila, lebih baik diam walaupun sakit,” kata seorang netizen.
Sumber: Kosmo


DIY Rak Kasut Serbaguna Dengan 5 Langkah Mudah, Beli Barang Dari Kedai RM2.00 Je!

Bila kasut-kasut bersepah depan rumah, mulalah si ibu serabut kerana terpaksa susun setiap hari. Itulah pentingnya rak kasut. Jadi, wanita ini kongsi DIY rak kasut mudah dengan hanya 5 langkah mudah je. Selain menjimatkan, rak kasut ini juga boleh dipelbagai kegunaannya tau!
DIY RAK KASUT

Assalamualaikum..Hai kawan kawan..ni ada 1 lagi hasil dari projek diy cik abg kita. Kali ni dia buat rak kasut boleh lipat pula. Kos keseluruhan lebih kurang RM10 macam tu rasanya. Harga tak pasti sangat sbb kayu dia guna yang sedia ada dirumah ni. Nama pun diy so dia guna ja bahan-bahan apa yang ada di rumah. Cuma beli kayu yang macam gantung tu ja kat kedai eco. Kayu tu ada orang beli buat hiasan gantung barang.
Ada juga yang beli untuk sangkut-sangkut barang..apa-apa pun jom kita tengok cara-cara nk buat rak kasut..selamat mencuba. Oh ya selain untuk letak kasut, boleh juga letak bunga-bunga hiasan yg kecil-kecil kat kedai eco tu. Jangan korang tanya nak letak dapoq gas pulak sudah laa..agak-agak la,benda buat dengan kayu nipis ja..

BAHAN BOLEH BELI DI KEDAI RM2

Benda alah ni korang boleh beli kat kedai eco(kedai rm2).cari kat bahagian penyangkut baju..beli 2 pcs tau.. Selain tu korang juga kena ada bahan-bahan lain. Paku halus saiz lebih kurang 1/2 inci.. Kayu beroti kalau tak salah orang panggil..ambil yang 1 inci lebar. Tebal yang tebal sgt.. kayu beroti saiz 1/2 inci.

Ok ni kayu yang beli kat kedai eco tadi tu.

Mula-mula step 1..Korang buka kiri kanan kayu tu dulu..tengok kat arrow yang bertanda tu.. Yang tu kita tak perlukan dia. Lepas buka, skru tu simpan sebab kejap lagi nak guna balik.

Step 2.. Kayu beroti yang dah dipotong..saiz ikut korang la nak buat lebar mana. Saiz yang ni cukup untuk letak 2 pasang kasut bagi setiap tingkat.

Step 3.. Buat tapak. Utk 1 tingkat perlukan 7 batang kayu yg saiz 1 inci tu. dan perlukan 2 batang kayu yang saiz 1/2 inci tu..paku kan ikut macam dalam gambar. buat 3 pcs tapak tau.sebab nak buat 3 tingkat.

Step 4.. Ambik kayu yang saiz 1/2 inci tu dan skru ikut macam dalam gambar. Jangan skru sampai ketat pulak.. Sebab nanti akan ada pergerakan di situ. Kalau ketat skru tu nanti tak boleh nak lipat rak tu.

Ni gambar yang dah ikat skru. Tengok baik-baik..sebelah ja tau ikat..

Step 5.. Cantumkan tapak yang kita dah buat tadi.. skru ikut macam dalam gambar. ni pun sama jangan ikat ketat sangat skru tu. lepas tu ulang untuk tingkat ke dua dan ke tiga.

Tengok baik-baik. dalam bulatan merah tu. tapak tu tak payah ikat skru tau. kita cuma sangkut dan letak atas kayu 1/2 inci tu. kayu yang kita ikat masa di step ke 4 tadi.
DAH SIAP!

Boleh lipat jika tak nak guna..
Sumber: Maria Ariana


Kaji Selidik Raya 11street: Rakyat Malaysia Berbelanja Untuk Perkara Penting Sahaja

Lebih 60% rakyat Malaysia menyatakan hasrat mereka menyimpan duit untuk Hari Raya berikutan kos sara hidup yang meningkat

95% dan ke atas masyarakat mempunyai pandangan positif tentang membeli belah atas talian dan membeli belah atas talian telah menjadi saluran utama bagi mendapatkan tawaran hebat Raya ini

Kempen ‘Manis Ramadhan, Meriah Lebaran’ 11street menawarkan segalanya di bawah satu bumbung untuk Raya dan Ramadhan, terutama sekali buat mereka yang ingin berjimat cermat.

Dalam usaha untuk memahami perbelanjaan rakyat Malaysia menjelang sambutan Hari Raya, 11street telah menerima maklum balas lebih daripada 2,000 responden melalui satu kajian dalam talian baru-baru ini. Dijalankan dari 16 Mei hingga 6 Jun,
maklum balas yang diterima dianggap sebagai suara masyarakat Malaysia lalu dianalisis dan dibahagi kepada 3 kategori penting – corak perbelanjaan, keutamaan dan pilihan platform membeli belah.

Rakyat Malaysia akan berbelanja lebih Raya ini!
CEO 11street, Hoseok Kim
Menjelang Hari Raya, kos sara hidup yang meningkat di Malaysia ternyata dirasai oleh masyarakat, di mana 90% daripada penduduk yang dikaji menyatakan perbelanjaan ketika musim perayaan Hari Raya kemungkinan akan meningkat.
Berikutan dengan perlaksanaan GST pada tahun 2015 dan kelemahan ringgit Malaysia, rakyat Malaysia kini tercari-cari cara efektif untuk menggunakan setiap ringgit yang dibelanjakan dengan sehemah mungkin.
“Kenaikan kos boleh juga diterjemah sebagai peningkatan perbelanjaan ketika musim perayaan, memandangkan keperluan meraikan perayaan tetap menjadi satu keutamaan,” kata Hoseok Kim, CEO 11street. “Ketika musim perayaan ini, 11street menawarkan pelbagai cara untuk mendapatkan barangan yang anda suka melalui kempen ‘Manis Ramadhan, Meriah Lebaran’. Melalui kempen ini, kami turut menjanjikan jaminan harga terendah melalui segmen tawaran ‘Shocking Deals’ di aplikasi 11street. Ini bermaksud semua orang masih berpeluang untuk meraikan perayaan, tanpa perlu berbelanja lebih”.

 Keperluan – Pakaian, Makanan dan Deko
Hoseok Kim, membentangkan kajian terkini 11street
Selain corak perbelanjaan rakyat Malaysia, kaji selidik turut mendapati bahawa baju Raya masih wajib dibeli ketika sambutan Hari Raya kerana ia mempunyai hubungan signifikan dengan tradisi Hari Raya. 78% dari responden menyatakan mereka akan membeli Baju Raya baru terlebih dahulu sebelum membeli barangan lain seperti aksesori, kasut, dan barangan mewah yang lain. Menariknya kajian ini ialah ia menunjukkan peningkatan kesedaran jenama di kalangan lelaki apabila membeli baju Raya.
Dunia fesyen sentiasa berkembang. Lelaki masa kini lebih berminat dengan barangan berjenama dan lebih traditional, manakala wanita kini bersedia mengambil peluang untuk kelihatan lebih menonjol. Di 11street, kami melangkah dalam dunia fesyen Raya ini bersama pereka tempatan yang terkenal, membawakan kepelbagain stail ekslusif seperti batik, French chic, dan keanggunan klasik yang sesuai dengan cita rasa penggemar fesyen moden,”jelas Mr Kim.
Antara perbelanjaan lain, rakyat Malaysia turut memaklumkan bahawa keistimewaan Raya seperti kuih muih, biskut dan hiasan turut termasuk dalam senarai keperluan. Kos sara hidup yang meningkat tidak menjadi penghalang kepada sambutan, tetapi ia menunjukkan sedikit kekangan meraikan Raya kali ini dengan meriah.
Rakyat Malaysia kini lebih berhemah dan semakin bijak dalam mengurus perbelanjaan mereka. Sebagai contoh, lebih daripada 60% rakyat Malaysia melihat betapa pentingnya melibatkan ahli keluarga terlebih dahulu sebelum membuat keputusan untuk berbelanja. Oleh itu, terdapat satu trend yang semakin berkembang iaitu peralihan membeli belah atas talian, kerana ia mampu memberi peluang untuk berjimat dan pilihan yang lebih baik.

Keterbukaan untuk Perbelanjaan Atas Talian!
Dari Kiri ke Kanan – 11street’s Vice President of Marketing Communication, Ms. Wong Siew Lai; 11street’s CFO, Encik Naza Rahim; 11street’s CEO, Mr. Hoseok Kim; and 11street Senior PR Manager, Ms. Judy Wong
Kaji selidik turut menunjukkan bahawa 95% rakyat Malaysia bersikap terbuka membeli-belah atas talian dan mengatakan teknologi memainkan peranan penting dalam penubuhan e-dagang. Tambah beliau, “E-dagang sekali lagi terbukti menjadi pilihan rakyat di mana ramai yang lebih senang membeli barangan atas talian. Menjelang Hari Raya, 11street menjangkakan lebih ramai orang akan bertukar ke membeli-belah atas talian kerana ia mudah dan menjimatkan masa. ”
E-perdagangan akan memberi impak dalam mengubah industri beli-belah buat tahun-tahun yang akan datang di mana masyarakat kini beralih ke era celik IT. Belia di negara ini sudah mula mendigitalkan perniagaan mereka sebagai sampingan kepada perusahaan konvensional. Negeri-negeri seperti Kedah, Perak dan Sarawak kini turut menyaksikan peningkatan dalam penerimaan membeli belah secara digital.

Utamakan Keperluan untuk Raya
Melalui maklum balas dari kaji selidik tersebut, Kim turut menekankan, “Adalah amat penting untuk memahami pengguna terlebih dahulu, maka barulah boleh melakukan persediaan walaupun ekonomi mengekang kuasa beli pengguna. Memandangkan musim perayaan kian tiba, 11street memahami betapa pentingnya buat pengguna untuk membeli keperluan pada harga yang berpatutan.”
Kim menambah, “Dengan lebih dari 6 juta produk pada harga berpatutan ditawarkan oleh 19,000 penjual di bawah naungan 11street, kami memberikan kesempatan buat keseluruhan rakyat Malaysia untuk meraikan Hari Raya tahun ini tanpa memberi bebanan lebih atas dompet mereka. Di 11street, kami komited dan sentiasa berusaha untuk menawarkan yang terbaik untuk pelanggan-pelanggan kami.”
11street menawarkan Kempen Manis Ramadhan, Meriah Lebaran dengan menampung segala keperluan Hari Raya dengan penawaran diskaun sehingga 90% dan juga kupon pemberian bernilai RM10 juta bagi menyokong jenama-jenama popular seperti Tupperware, Syomirlzwa Gupta dan Nestle. Ini bagi membolehkan semua pelanggan di seluruh Malaysia, menyambut perayaan secara tradisi mampu untuk memiliki keperluan Hari Raya meskipun ingin berbajet.
Untuk maklumat lebih lanjut mengenai kempen Manis Ramadhan, Meriah Lebaran, sila layari 11street.my (www.11street.my) atau hubungi 03-272 0000 untuk keterangan lanjut.
[box type=”info” align=”” class=”” width=””]About 11street (www.11street.my)
11street is a trustworthy and convenient online marketplace that offers a great variety of products at competitive prices. It strives to revolutionise today’s consumers’ online shopping experience by making it more personalised and engaging. 11street has a diverse selection of product categories which are tagged on Fashion, Electronics, Groceries, Health & Beauty, Kids & Baby, Leisure & Sports, Home & Living and Books & Services including deal offerings like E-vouchers. 11street is also an optimised marketplace where its merchandising ecosystem, education and training programs can fully support sellers regardless of the size of their businesses. Established in Korea since 2008, 11street is now one of the top global e-commerce marketplace providers with 400,000 sellers serving over 30 million consumers worldwide. 11street also has a presence in Turkey and Indonesia, known as n11 and elevenia, respectively. For more information, please visit www.11street.my[/box]


Rakyat Malaysia Memang Baik Hati. Ini 5 Kisah Inspirasi Yang Dah Buat Ramai Tersenyum!

Malaysia terkenal sebagai sebuah negara yang sangat harmoni. Walaupun masyarakat kita terdiri daripada latar belakang yang berbeza, tetapi nilai murni yang dipupuk sejak sekian lama telah menjadikan kita semua sehati sejiwa.
Bercakap mengenai hebatnya orang kita, Cadbury Dairy Milk antara jenama yang komited dalam menyebarkan mesej kebaikan menerusi hashtag #GoodnessInEveryone dan #SaluteTheGoodness.

Menyambut baik usaha murni Cadbury Dairy Milk, mari kita imbau kembali 5 kisah viral yang pernah buat ramai tersentuh hati. Semoga dengan perkongsian kisah-kisah inspirasi seperti ini, lebih ramai mendapat manfaat dan kebaikan daripadanya!

1. Hadiah hari lahir kakak untuk mak ayah
Perkongsian Siti Sarah menerusi laman facebook miliknya ternyata membuatkan ramai yang sebak saat beliau menceritakan kembali pengalamannya sewaktu menghantar hadiah ke rumah ibu bapa salah seorang pelanggan.

Menurut Siti Sarah, kedua ibu bapa pelanggan tersebut merupakan OKU penglihatan. Namun apa yang mengagumkan, mereka berdua tidak lokek dengan senyuman sewaktu menyambut kedatangan Sarah.
Kredit: GEMPAK
Sempena meraikan hari lahirnya, pelanggan yang dikenali dengan gelaran ‘kakak’ itu sebenarnya mengirimkan hadiah kepada ibu bapanya sebagai menghargai pengorbanan mereka yang bersusah payah membesarkannya hingga berjaya seperti sekarang. Semoga kita semua dapat menjadi anak yang baik seperti ‘kakak’!
2. ‘Setiap kali cikgu melihatnya, cikgu akan ingat kepada saya’ – Taufiq
Meskipun hanya dua bulan berkhidmat sebagai guru sandaran, pengguna Twitter @fitriazmann atau Fitri terharu apabila diberikan hadiah oleh murid-muridnya pada hari terakhir berkhidmat di Sekolah Kebangsaan Sg Telor.
Kredit: OHBULAN!
Lebih istimewa, salah satu hadiah yang diterima guru muda itu ialah gasing mainan ‘beyblade’. Menerusi surat yang ditulis murid bernama Taufiq, dia berkata ‘beyblade’ itu diberikan supaya dia sentiasa diingati oleh gurunya setiap kali melihat barang tersebut. Malah, Taufiq turut memberitahu bahawa gasing mainan itu merupakan barang kesayangannya tau.
3. Tak pilih kasih, guru bantu murid pendiam
Kerjaya sebagai seorang guru tak semudah yang disangka. Mungkin pada sesetengah orang tugas guru hanyalah mengajar saja. Tapi sebenarnya tanggungjawab mereka lebih besar.
Memetik kisah yang dikongsikan oleh pengguna Twitter bernama @amymistika atau Orked, beliau tidak lokek berkongsi pengalamannya membantu seorang pelajar Cina yang pendiam dan pemalu sewaktu bergelar guru praktikal di sekolah tersebut.
Kredit: Kashoorga
Menurut Orked, pelajarnya yang bernama Yip Kah Shzen itu sering diabaikan oleh rakan-rakan dan guru-guru lain memandangkan dia banyak mendiamkan diri, duduk membisu dan hanya memandang meja.
Menyedari perkara tersebut, Orked tekad untuk membantu Kah Shzen dengan memberi lebih perhatian kepadanya. Misalnya setiap kali tiba giliran mengajar, Orked akan mendekati Kah Shzen untuk mengajaknya berinteraksi.
Lebih mengagumkan, Orked juga sanggup bertemu guru-guru lain yang pernah mengajar Kah Shzen semata-mata untuk mengetahui latar belakang dan peribadi pelajarnya itu.
Walaupun pada permulaannya agak sukar untuk mendekati pelajar berkenaan, tetapi berkat usahanya tanpa putus asa, Kah Shzen sudah mula berani untuk bergaul dengan pelajar yang lain. Terima kasih cikgu!
4. Order GrabFood, tapi pesanan tersebut bukan untuk dirinya
Menerusi laman Twitter, @runqifadamha atau Afiq juga telah berkongsi pengalaman manis apabila menerima tempahan makanan daripada seorang pelanggan yang berhati mulia.
Kredit: SAYS Seismik
Dalam perkongsiannya, Afiq berkata pelanggan tersebut telah membuat pesanan makanan segera melalui aplikasi GrabFood namun makanan itu bukan dibeli untuk diri sendiri, sebaliknya untuk rider berkenaan, iaitu dirinya.
Kredit: SAYS Seismik
Bahkan dalam pesanannya, pelanggan berkenaan menulis mesej memberitahu bahawa tindakannya adalah ikhlas dan meminta agar pemuda itu untuk mengisi perutnya sebelum menyambung kerja. Terbaiklah!
5. Wanita ambil upah jadi badut demi sara kucing jalanan
Kisah menyentuh hati yang seterusnya milik wanita bernama Nazirah Abd Rahman. Menerusi laporan Malay Mail, Nazirah dikatakan sanggup menghabiskan masanya di salah sebuah kafe di Ipoh, Perak untuk menjadi badut.
Kredit: OHBULAN!
Lebih mengejutkan, wang yang diperoleh ternyata digunakan untuk menjaga kebajikan haiwan jalanan terutama kucing. Difahamkan wanita berusia 42 tahun itu berkhdimat sebagai perunding kecantikan pada hujung minggu, manakala pada hari biasa beliau bekerja sebagai badut.
Kredit: OHBULAN!
Selain memberikan makanan kepada haiwan jalanan, Nazirah juga akan membawa mereka ke klinik haiwan sekiranya perlu. Dia yang turut mempunyai 50 ekor kucing di rumah berkata, sebanyak RM400 akan dibelanjakan setiap minggu untuk haiwan-haiwan jalanan itu.
Ya, ada kebaikan pada setiap orang!
Bermula dari kisah kekeluargaan, sehinggalah kisah wanita yang sanggup bekerja sebagai badut demi menyara kucing jalanan, kami yakin setiap orang ada kebaikan dalam dirinya dan setiap insan layak dihargai.
Selaras dengan usaha murni Cadbury Dairy Milk, anda turut dialu-alukan untuk berkongsi kisah inspirasi atau pengalaman anda sendiri di media sosial tentang baiknya masyarakat di sekeliling menerusi hashtag #GoodnessInEveryone dan #SaluteTheGoodness. Anda boleh buat posting macam dekat bawah ni.

View this post on Instagram

When you’re overwhelmed by life’s daily struggles, it’s so easy to feel like you’re at the center. But you aren’t. None of us are. Times haven’t been easy lately, but people have been kind. They really do. I would like to share you a story of an act of generosity that I’ve experienced when I’m working as a flight attendant. On my previous flight, I watched a teenage boy help an elderly woman with a cane on board. He was so careful with her, assisting her every step of the way. The woman had the biggest smile on her face. They both sat directly across from me, and just as I was about to compliment her with having a wonderful grandson, the boy looked at her and said, ‘My name is Sam. What’s your name, ma’am?’ His spontaneous generosity made me smile. Today, wherever you are, whatever circumstances you’re dealing with, take a moment to really appreciate this gift we call life, and applaud. Then do your best to give back to life. Do something to show your gratitude for this imperfect miracle you’ve been given. Be kind to a stranger, create something others can use, be loving to your family…make a difference in your own unique way. @cadbury_My #SaluteTheGoodness #GoodnessInEveryone #CadburyDairyMilk 📷 credit : @azimhafifz
A post shared by  Shazwanie Roslan (@niniersln) on Aug 23, 2020 at 6:24am PDT

Semoga dengan lebih banyak perkongsian kisah-kisah sebegini, kita lebih bersemangat dan beroleh inspirasi untuk terus berkongsi kebaikan dengan semua orang.
Sebelum tu, jom tonton video ni dulu!

Bungkusan baharu, lebih kebaikan
Komited untuk terus berkongsi kebaikan, tahun ini Cadbury Dairy Milk hadir dengan bungkusan produk serba baharu yang pastinya membawa mesej lebih jelas dan bermakna.

Paparan visual satu setengah gelas susu yang dicurahkan pada ketulan coklat menjadi simbolik bahawa lebih banyak kebaikan yang patut dikongsikan bersama semua.
Bagi yang tertanya-tanya tentang label ‘100% sustainably sourced’ (100% sumber lestari) yang terdapat pada bahagian sudut atas bungkusan baharu Cadbury pula, ia adalah sebahagian usaha Cadbury Dairy Milk untuk memelihara alam sekitar dan kebajikan petani koko melalui program kelestarian Cocoa Life.
Cadbury menyumbang balik kepada masyarkat!
Seiring dengan mesej yang cuba diketengahkan, baru-baru ini pihak Cadbury Dairy Milk dengan kerjasama Yayasan Bantuan Makanan telah mengedarkan sebanyak 360,000 bungkusan makanan kepada golongan terjejas akibat pandemik Covid-19.
Bantuan makanan ini telah memberi manfaat kepada lebih 4,000 isi rumah yang terdiri daripada golongan B40.
Selain itu, Cadbury Dairy Milk juga menawarkan coklat Cadbury percuma kepada petugas barisan hadapan di sekitar Lembah Klang sebagai menghargai jasa mereka yang berkorban masa dan tenaga sepanjang memerangi Covid-19. Terbaiklah.
Sebarang maklumat lanjut tentang program amal Cadbury, layari laman Facebook atau Instagram Cadbury sekarang!


Rakyat Malaysia Adalah Penginap Hotel Yang Kerap Dan Beretika

Expedia.com.my® 2016 Tinjauan Etika Hotel mendapati majoriti rakyat Malaysia menginap di hotel setiap tahun dan tidak melanggar sebarang peraturan.

Expedia.com.my® mengeluarkan keputusan Expedia.com.my® 2016 Tinjauan Etika Hotel yang melihat tingkahlaku pelawat apabila mereka tinggal di hotel. Tinjauan ini dijalankan bagi pihak Expedia oleh GfK Custom Research di kalangan mereka yang berusia 18+ tahun yang pernah menginap di hotel. Di Malaysia, tinjauan ini disebarkan ke seluruh negeri di Malaysia.
Simon Fiquet, Pengurusan Besar bagi Asia Tenggara dan India kumpulan Expedia berkata: “Kami di Expedia ingin memastikan perjalanan yang lebih mudah, dipercayai dan menyeronokkan bagi pelanggan-pelanggan kami. Disebabkan ini, kami menjalankan tinjauan setiap tahun bagi memperbaiki pengalaman yang diperolehi pelanggan kami.”

Pelawat Impian

Rakyat Malaysia mengharapkan layaran bilik yang beserta dengan Wi-Fi, tetapi mereka jarang melanggar peraturan hotel.
Hanya 10% daripada responden membenarkan ramai orang tidur di bilik mereka tanpa memberitahu pihak hotel atau membawa pulang keperluan harian balik ke rumah.
Hanya 3% telah mengaku pernah merokok di bilik tidak merokok, manakala hanya 1.1% menggunakan nama palsu atau membawa masuk binatang peliharaan tanpa memberitahu hotel.
Sila Senyap!
Kajian menunjukkan 57% responden tinggal di hotel untuk berehat. Sebanyak 64% mengundi bahawa pembuat bising di luar bilik hotel merupakan perkara yang paling tidak digemari.

Mengenai Tinjauan Ini
Kajian ini telah dijalankan di atas talian menggunakan GfK “KnowledgePanel”.

Mengenai Expedia.com.my®
Expedia.com.my® menawarkan pelbagai pilihan hotel, aktiviti dan perkhidmatan pelancongan pada harga yang menarik.


Rakyat Perlukan ‘Kerajaan Sementara’ Yang Telus, Dipercayai- Johari Ghani

Saban hari kita dikejutkan dengan peningkatan kes jangkitan Covid-19 dalam negara yang makin membimbangkan. Walaupun telah berada di bawah Perintah Kawalan Pergerakan 3.0 secara ‘total lockdown’ dan disambung lagi, kadar penurunan kes masih lagi samar. Perkara ini juga memberi impak yang tinggi kepada rakyat khususnya golongan B40 dan M40 yang secara majoriti berdepan dengan masalah kewangan.
Oleh itu, Datuk Seri Johari Abdul Ghani, bekas Menteri Kewangan Kedua, telah menyenaraikan beberapa cadangan dan strategi yang boleh diambil kira oleh pihak kerajaan bagi membendung masalah ini disamping ‘melawan’ Covid-19.

Artikel berkaitan: PKP3.0: Ini 8 Saranan Johari Ghani Buat Kerajaan Berdepan Pandemik
‘RAKYAT PERLUKAN KERAJAAN SEMENTARA YANG TELUS’

Datuk Seri Johari Abdul Ghani menyifatkan rakyat kini memerlukan sebuah kerajaan sementara yang telus dan boleh dipercayai dalam menghadapi krisis politik serta kesihatan. Bekas Menteri Kewangan II itu berkata, perkara itu boleh dilakukan jika penyatupaduan semua parti politik di negara ini dan kerajaan sementara ini akan menumpukan kepada satu perkara sahaja itu menangani masalah Covid-19.

“Kerajaan sementara ini akan diberi kerangka waktu tertentu dan cukup waktu untuk hanya fokus menangani wabak Covid-19, termasuk mengelola program vaksinasi secara telus,” katanya.
Bukan itu sahaja, beliau juga menganggap kerajaan sementara yang dimaksudkan itu perlu melantik seseorang individu yang mempunyai sifat kepemimpinan tinggi dan berpengalaman dalam menangani sebarang krisis negara.
Katanya kepada Utusan Malaysia, kerajaan sementara perlu memastikan tidak ada golongan yang diabaikan tanpa makanan di atas meja, mesti ada koordinasi antara ahli-ahli Parlimen, ahli-ahli Dewan Undangan Negeri, jabatan kebajikan dan pihak berkuasa tempatan serta bantuan perlu diberikan segera.
“Program imunisasi Covid-19 mesti digerakkan secara 100 peratus untuk manfaat kepada masyarakat agar kelangsungan hidup dapat diselamatkan dengan kadar segera,” katanya.
CARI UBAT ALTERNATIF SEMENTARA TUNGGU UNTUK DIVAKSINASI

Selain itu, beliau juga mencadangkan bahawa kerajaan sementara membuat pelaburan secara besar-besaran bagi memperbanyak unit rawatan rapi di hospital dan membeli peralatan yang diperlukan.
“Sebagai tambahan, pusat sementara harus dikenal pasti di setiap kawasan Parlimen bagi membantu individu yang positif Covid-19 dan yang memerlukan sokongan pernafasan,” katanya.
Tambahnya, kerajaan sementara juga harus mencari ubat dapat digunakan sebagai pilihan alternatif untuk merawat individu yang menderita penyakit tetapi tidak kritikal, sementara menunggu untuk divaksinasi. Katanya, terlalu bergantung pada vaksin adalah strategi berbahaya kerana terdapat varian virus Covid-19 baharu yang terus muncul menyebabkan keberkesanan vaksin menjadi lebih rendah.
Memandang dari sudut ekonomi pula, beliau berkata, perniagaan perlu terus beroperasi dengan syarat mereka melakukan ujian saringan terhadap pekerja masing-masing setiap minggu. Bagi pekerja yang didapati positif perlu dikuarantin di rumah. Mereka yang gagal mematuhinya tidak dibenarkan untuk membuka perniagaan.
“Untuk mendorong majikan melakukan ujian besar-besaran, pengurangan cukai berganda perlu diberikan pada kos ujian tersebut serta memberi subsidi kepada perusahaan kecil dan sederhana,” katanya.
Sumber: Free Malaysia Today, Utusan Malaysia


[TERKINI] Sesi Persekolahan Tahun 2021 Akan Dibuka Mulai 1 Mac Ini -KPM

Seperti yang sudah kita ketahui, sesi persekolahan bagi tahun 2021 juga masih ditangguh sehingga ke tarikh yang akan diberitahu kelak. Hal ini kerana peningkatan status harian kes wabak Covid-19 dalam negara dan boleh merisaukan ramai pihak, lantas pembelajaran secara atas talian atau PdPR dilakukan di rumah. Namun begitu, sesi persekolahan secara bersemuka hanyalah kepada pelajar yang bakal menduduki peperiksaan SPM dan SVAM pada 22 Februari ini.
SEKOLAH DIBUKA MULAI 1 MAC 2021

Terbaharu dalam sidang Media YB Menteri Kanan Pendidikan, Datuk Dr. Radzi Jidin berhubung pembukaan sekolah bawah Kementerian Pendidikan Malaysia pada hari ini mengumumkan bahawa sesi persekolahan akan bermula 1 Mac ini. Berikut merupakan kumpulan murid yang akan kembali ke sekolah terlebih dahulu:
Pra-sekolah, Tahun 1 dan 2 : Mulai 1 Mac 2021

Tahun 3 higga Tahun 6 : Mulai 8 Mac 2021

Ini untuk memberi ruang kepada guru-guru membiasakan anak-anak murid yang lebih rendah memulakan sesi persekolahan supaya terbiasa dengan SOP yang ditetapkan. Bagi pelajar sekolah menengah pula :
Sekolah menengah  Kumpulan A (Johor, Kedah, Kelantan, Terengganu) – Mulai 4 April
Sekolah menengah Kumpulan B ( Negeri-negeri lain) – Mulai 5 April 2021
Ini memberi ruang kepada pelajar yang bakal menduduki peperiksaan SPM dan SVAM selesai dahulu dan diikuti pelajar sekolah menengah lain kembali ke sekolah. Bukan itu sahaja, bagi pelajar sekolah vokasional dan swasta pula:
Kolej Vokasional  SVM Tahun 1 (SEM 2) & DVM Tahun 1 (SEM 2) : I MAC 2021 / Semua peringkat (8 MAC 2021)
Sekolah Swasta Rendah : Pra-sekolah, Tahun 1 & 2 (1 MAC 2021) / Tahun 3-6 (8 MAC 2021)
Sekolah Swasta Menengah : 4 atau 5 April untuk semua tingkatan.

Beliau menegaskan juga bahawa pihak sekolah akan menyusun atur meja dan segala peralatan sekolah mengikut kepada SOP yang telah ditetapkan. Ini bagi memastikan anak-anak dapat melalui proses pembelajaran secara terbuka dalam keadaan yang selamat.


Ramai Dah Pakai Cavilla Untuk Selesaikan Masalah Rambut Dan Bulu Mata Gugur, Ternyata Berkesan!

Siapa kat sini sedang hadapi masalah rambut atau bulu mata gugur, atau kedua-duanya sekali? Habislah kalau masalah ni timbul sebelum raya. ? Rambut dan bulu mata ni antara aset penting bagi perempuan. Kalau gugur teruk, memang pening!
Bagaimana nak selesaikan masalah ini? Di sini, kami mahu kongsi satu jenama produk kecantikan yang boleh anda gunakan. Rambut dan bulu mata akan jadi panjang dan cantik sebelum raya. Memang berkesan! Produk apa tu? Mari kita lihat..

Rambut Dan Bulu Mata Jadi Lebih Lebat Dengan Cavilla, sangat berkesan!

Oh, patutlah rambut dan bulu mata boleh lebat! Pakai Cavilla rupanya. Untuk pengetahuan anda, Cavilla merupakan produk yang diimport 100% dari Amerika Syarikat. Ramai yang dah gunakan Cavilla ni dan hasilnya ternyata berkesan! ?

Ala, apa nama produknya? Mana satu nak pilih? Tak sabar pula nak tahu. ? Jom kita tengok produk mereka satu persatu.
Mahukan bulu mata cantik persis model? Gunakan Cavilla Eyelash Serum

Jika anda mengalami masalah bulu mata yang pendek, boleh cuba pakai Cavilla Eyelash Serum. Ia membantu meningkatkan pertumbuhan bulu mata anda. Bulu mata lebih panjang daripada sebelumnya. Serious macam model?

Risau tidak tahan lama? Eh, jangan risau! Ketahanan bulu mata anda akan kekal jika gunakan Cavilla Eyelash Serum ni. Fuh! Kalau tak percaya, boleh tengok testimoni di bawah. Jauhnya beza sebelum dan selepas pakai! ?

Itu baru cerita pasal bulu mata. Bagaimana pula dengan masalah rambut yang gugur? Haa, pilih yang ni.. ?
Rambut lebih panjang dan menawan dengan Cavilla Hair Tonic

Siapa yang tak rimas bila tengok banyak rambut gugur di lantai? Geram pun ada. Tapi jika anda pakai Cavilla Hair Tonic, masalah rambut gugur boleh selesai. ? Kepala tak botak, nak keluar jumpa orang pun senang hati. Seronoknya!

Bukan sahaja perempuan, lelaki juga boleh pakai. Cavilla Hair Tonic menggunakan bahan-bahan ekstrak semula jadi yang membantu meningkatkan pertumbuhan rambut. Rambut anda akan jadi lebih kuat dan panjang menawan. Kawan-kawan tengok, mesti cemburu nanti! ?
Nak tahu harga untuk Cavilla Eyelash Serum dan Cavilla Hair Tonic? Sebelum tu, lebih baik anda rebut promosi yang Cavilla buat sempena Ramadan ni. Wee.. ??
Rebut promosi Cavilla sempena Ramadan. Baru cantik raya nanti!

Berita baik! Cavilla sedang mengadakan promosi sempena Ramadan dan akan tamat pada 16 Jun 2019. Ruginya kalau tak rebut sebab harga lebih murah dan berbaloi. Kami kongsikan senarai harga promosi di bawah. Tengok betul-betul. ?

Promosi memang gempak. Lebih banyak anda beli, lebih banyak anda jimat. Biasanya kalau ada promosi macam ni, kena pakat dengan keluarga atau kawan-kawan. Anda pun mesti setuju dengan kami bukan? ?

Di mana nak dapatkan produk Cavilla ni? Anda boleh beli secara online di laman web Cavilla. Jika mahu tahu lebih mendalam tentang produk Cavilla? Klik link di bawah.

Laman web Cavilla Malaysia : https://cavillamalaysia.com/

Yay! Rambut dan bulu mata mesti cantik nanti. Boleh rekomen kat keluarga dan kawan-kawan yang ada masalah rambut dan bulu mata gugur tu. Mereka pun mesti nak cantik sebelum raya. Betul tak? ?


Ramai Ibu Bapa Sokong Tangguh Persekolahan Hingga Malaysia Bebas COVID-19 Sepenuhnya

Jika diikutkan tempoh Perintah Kawalan Pergerakan sepatutnya bakal berakhir 14 April ini.
Walaupun tempoh lanjutan belum lagi diumumkan, namun ramai ibu bapa berpendapat bahawa sesi persekolahan perlu ditunda sehingga kes COVID-19 betul-betul  reda.

Begitulah pandangan yang disuarakan oleh kebanyakan ibu bapa, guru dan rakyat Malaysia menerusi media sosial Menteri Pendidikan, Dr Radzi Jidin

Ramai ibu bapa, guru dan pelajar yang memberi pandangan di media sosial saya dan KPM berkaitan pembukaan semula sesi…
Posted by Dr Radzi Jidin on Saturday, April 4, 2020

Dalam hantaran di Facebook tersebut, Dr Radzi mengatakan bahawa beliau mengalu-alukan pandangan berkaitan pembukaan semula sesi persekolahan.

Hantaran yang dibuat semalam itu mendapat mendapat lebih 3 ribu komen dan hampir 4 ribu perkongsian di media sosial.
Rata-rata ibu bapa masih berasa risau untuk memghantar anak ke sekolah sekiranya sesi persekolahan bermula selepas 14 April ini.
Walaupun ada juga yang risau anak-anak ketinggalan pelajaran, namun sesi pembelajaran online masih boleh diteruskan. Namun, ia mungkin kurang praktikal bagi sesetengah subjek atau bagi mereka yang tidak mendapat akses internet.

Terdapat juga cadangan menggantikan cuti akhir tahun dengan sesi persekolahan bagi membolehkan mereka menghabiskan silibus yang terpaksa ditangguh ketika tempoh PKP.
Ada juga yang berpendapat peperiksaan utama perlu ditangguhkan.

Yang penting, semua cadangan ini akan diambil kira dan bakal dibincangkan oleh pihak KPM agar keputusan yang terbaik dapat dicapai bersama-sama.
Jadi, apa kata anda?
Jika anda mempunyai cadangan atau pandangan, sila suarakannya di ruangan komen yang boleh dibuat melalui Facebook Rasmi Kementerian Pendidikan Malaysia (KPM) atau Dr Radzi Jidin.
Semoga semuanya baik-baik saja. Teruskan duduk di rumah supaya wabak ini dapat dihapuskan bersama ya!
#StayAtHome


“Ramai Pesakit Masuk Hospital Kerana Demam Panas..”-Ini 12 Nasihat Penting Doktor Untuk Ibu Ayah Bila Anak Sakit

“Perasan tak makin ramai pesakit kita yang masuk wad disebabkan sawan panas?”
Itulah perbualan Dr Redza Zainol bersama rakannya di hospital. Jelasnya, semua pesakit yang dimasukkan ke hospital mengalami demam sehingga suhu setinggi 40°C.

Rata-rata pesakit terdiri daripada kanak-kanak disahkan positif Influenza A dan B. Dari Influenza, anak-anak dapat demam tinggi. Dari demam tu, ada yang jadi sawan pula. Dah jatuh, ditimpa tangga pula. Pesakit lain tak dibenarkan bercampur dengan kanak-kanak yang positif Influenza kerana risau makin merebak.
Baca juga: Cara Rangsang Otak Anak Ikut Umur, Tak Payah Mainan Mahal-Mahal

INI 12 NASIHAT PENTING DOKTOR UNTUK IBU AYAH

Antara pesanan untuk disampaikan pada ibu bapa adalah:
1. Influenza boleh berlaku pada semua golongan. Kanak-kanak, orang dewasa dan warga emas semua boleh dijangkiti virus Influenza. Maknanya penjaga kepada kanak-kanak yang positif Influenza pun boleh sama dijangkiti.
2. Influenza ni ialah jangkitan yang berlaku sepanjang tahun. Cumanya semasa cuti sekolah baru ni, kes Influenza meningkat atas sebab ramai yang keluar bercuti dan berjalan.
3. Ada 4 jenis Influenza iaitu Influenza A, B, C dan D. Yang paling kerap menjangkiti kanak-kanak ialah Influenza A dan B.

4. Kalau pekerja dapat MC atas sebab sakit Influenza, duduklah di rumah. Asingkan diri. Kita nak awak sembuh dan tak sebarkan pada orang lain.
5. Kalau anak dapat MC atas sebab jangkitan Influenza, biarlah anak di rumah. Kalau tetap dihantar ke taska dan sekolah, anak tak faham konsep mengasingkan diri 1 meter jauh dari kawan- kawan.
6. Adab batuk dan bersin. Tutup mulut dan hidung guna sapu tangan dan tisu. Buang tisu ke dalam tong sampah selepas habis digunakan. Kalau terpaksa guna tangan semasa batuk dan bersin, cuci tangan tu.

7. Kalau dapat ubat Tamiflu, habiskan ubat ni selama 5 hari. Ada pesakit yang tak dapat ubat Tamiflu ni.
8. Cara virus Influenza merebak ialah melalui titisan salur pernafasan. Maksudnya, anak-anak yang bersin, batuk dan bercakap boleh pindahkan virus ke sekeliling.
9. Di rumah, cuba asingkan diri anak dan tak berkongsi tuala, pakaian, tempat tidur dengan ahli keluarga lain yang sihat.
10. Golongan berisiko tinggi ialah kanak-kanak bawah 5 tahun, wanita hamil dan warga emas.

11. Bila balik dari tempat kerja, cuci tangan bersih-bersih dan tukar baju sebelum salam dan peluk anak di rumah.
12. Pakai face mask jika pergi ke klinik atau hospital.
Kanak-kanak tak pandai nak luahkan apa yang dirasa. Yang mereka tahu, cuma menangis dan merengek sebab mereka pun tak faham apa yang berlaku pada diri mereka. Kitalah yang mereka ada sebagai pelindung. Percaya pada gerak hati sendiri dan bawa mereka ke klinik atau hospital bila perlu.
Sumber: Twitter Dr Redza Zainol


Ramai Tiada Wang Simpanan Kecemasan? Jom Ketahui Tips-Tips Untuk Melindungi Masa Hadapan Kewangan Anda!

Nak mula amalkan perancangan kewangan atau financial planning ni memang susah, tapi kalau dah ada tabiat menabung, memang senang je nak mulakan pelan kewangan untuk menampung apa-apa kos semasa kecemasan.
Bak kata pepatah, “kita kena sediakan payung sebelum hujan kan”?

Anda tahu tak yang kita sepatutnya dah kena fikir tentang masa depan kita? Lagi-lagi pasal duit ni, maklumlah ekonomi kita pon kadang-kadang tak stabil kan.
Perancangan kewangan ni sepatutnya menjadi amalan kita dari muda lagi. Mesti ramai yang pernah ada buku saku masa sekolah untuk mencatat perbelanjaan dan merancang kewangan.

Sebenarnya, perancangan kewangan apabila kita dewasa taklah jauh berbeza dari zaman sekolah tu, cuma ada beberapa tips yang dapat membantu anda mengurus kewangan agar cukup untuk waktu kecemasan.

1. Tukar gaya hidup
Kredit Foto: smgr1991
Ramai antara kita yang sukakan gaya hidup yang mewah walaupun gaji cukup-cukup makan kan? Sepatutnya kita kena ubah gaya hidup dengan cara sederhana sahaja.
Tak rugi pon kalau kita ubah gaya hidup kita sebab nanti anda juga yang untung. Untung macam mana tu? Duit yang lebih tu boleh disimpan untuk masa hadapan. Berjimat-cermat selagi boleh, dan potong perbelanjaan yang tak patut.
Setiap pengorbanan dan pertukaran gaya hidup yang anda lakukan sekarang pasti dapat membantu anda untuk membina profil kewangan yang lebih stabil untuk masa hadapan anda jugak tau.
2. Mengutamakan kehendak dari keperluan

Anda mesti selalu berdepan dengan situasi ini kan?
“Wow tengah diskaun ini, murah je”
“Takpe beli je, boleh pakai nanti”
“Rugi tak beli ni, nanti habis pulak”
Ha, anda tidak keseorangan! Ramai jer yang selalu berdepan situasi macam ni. Tapi kadang-kadang apa yang kita beli ni bukan keperluan pun tapi kehendak yang kadang-kadang kita memang tak perlu.
Kadang-kadang ada barang yang kita dah ada tapi masih nak beli yang baru. Ataupun korang cuma beli sebab barang itu ada diskaun. Boleh kalau nak beli barang kehendak tapi pastikan barangan tersebut korang akan guna dan bandingkan harga sebelum membeli.
3. Pastikan anda tahu tujuan penyimpanan

Setiap perancangan memerlukan objektif untuk memberikan anda motivasi di masa akan datang. Kalau anda ingin menabung, pastikan anda tahu tujuan anda menabung. Contohnya, menabung untuk hari tua atau menabung untuk waktu kecemasan.
Matlamat kewangan tak semestinya satu sahaja. Anda boleh ada beberapa target dan merancang untuk setiap satu target kewangan anda.
Contohnya, anda boleh simpan duit untuk nak kahwin, simpan duit untuk beli rumah dan juga ada simpanan duit untuk waktu kecemasan.
Kalau ada matlamat macam ni, anda akan kurang terpikat dengan kehendak jangka pendek atau promosi di luar sana, sebab semangat untuk menyimpan duit dan mencapai matlamat kewangan tu akan membuak-buak.
4. Sentiasa asingkan perbelanjaan harian
Kredit Foto: vanillakismis
Anda tau tak macam mana nak asingkan duit bila dapat gaji? Jom, kita belajar formula ini:
50% – Keperluan
30% – Kehendak
20% – Simpanan/Pelan Perlindungan
Formula tersebut merupakan jumlah yang disarankan, tapi kalau anda nak simpan lebih pun boleh juga.
50% tu merupakan perbelanjaan untuk keperluan atau komitmen anda macam makanan, sewa rumah, duit perbelanjaan utiliti, elaun ibu bapa dan sebagainya.
30% tu boleh digunakan untuk kehendak anda. Walaupun anda tak sepatutnya berbelanja lebih dalam kategori ni, tapi anda kan dah kerja keras untuk duit ni. Jadi pentinglah untuk anda memberikan ganjaran atas usaha anda sendiri! Dari 30% ni, anda boleh beli baju, makan dekat kafé yang best atau keluar berjalan dengan keluarga dan kawan.
20% yang terakhir ni pula haruslah digunakan untuk simpanan hari kecemasan. Tapi, cukup ke simpanan sebanyak tu? Haa, sebab tula pentingnya ada pelan Takaful! Pelan perlindungan Takaful boleh menjadi simpanan bagi waktu kecemasan anda.
Dengan membayar sumbangan setiap bulan atau setiap tahun, pelan Takaful akan menyediakan jumlah perlindungan yang dibayar secara sekaligus sekiranya terjadi sesuatu perkara yang tidak diingini. Bagus kan!
Sediakan payung sebelum hujan dengan FWD Takaful!

Nak lagi selamat, lagi bagus kalau anda sertai pelan Takaful yang boleh membantu menampung perbelanjaan harian atau tambahan apabila kita dalam kecemasan.
FWD Takaful pun ada menawarkan satu pelan perlindungan yang mampu milik dan mudah difahami iaitu FWD Kasih. Lebih hebat lagi, pelan Takaful seperti FWD Kasih takkan membebankan kewangan anda!
Pelan FWD Kasih ni termasuk dalam kempen Baucar Perlindungan Tenang yang ditawarkan oleh Kerajaan Malaysia untuk memperluaskan perlindungan sosial kepada golongan B40. Pelan ni telah diperakui oleh Bank Negara Malaysia sebagai pelan perlindungan yang mampu milik.
Dengan kempen Baucar Perlindungan Tenang, anda boleh mohon baucar bantuan kewangan berjumlah RM50 dan menggunakannya untuk sumbangan tahun pertama anda berserta diskaun sehingga 65%*.
Jika anda layak, sumbangan tahun pertama anda akan dibiayai tau!
Apa yang lagi menarik, anda berpeluang memenangi sebuah tablet berserta data internet berjumlah RM400*. WOW!
*Tertakluk pada terma & syarat
FWD Kasih tidak pilih kasih!
Yang bagusnya anda boleh memohon pelan perlindungan FWD Kasih ini pada usia yang muda. Banyak manfaat yang anda bakal perolehi di masa hadapan dengan pelan FWD Kasih.

FWD Takaful juga menawarkan banyak pelan perlindungan yang mudah dan mengikut pendapatan anda. Menarikkan?
Berminat nak daftar? Ikut je cara-cara dibawah ni:

Layari laman web ini
Isi maklumat anda dan dapatkan sebut harga
Baucar Perlindungan Tenang berjumlah RM50 akan digunakan secara automatik dan jika sumbangan anda lebih dari RM50 setahun, baki sumbangan akan dibiayai oleh FWD Takaful!
Sahkan maklumat kesihatan anda
Baca maklumat persetujuan dan tuntut Baucar Perlindungan Tenang

Senangkan? Kalau anda berminat untuk ketahui dengan lebih lanjut lagi mengenai kempen ni, jangan lupa untuk layari laman web FWD Kasih.
Kalau anda nak tahu info yang lebih lanjut tentang pelan takaful ni, anda boleh lah mohon dalam talian.
Untuk memohon dengan Baucar Perlindungan Tenang, boleh klik di sini.
Untuk memohon tanpa Baucar Perlindungan Tenang, boleh klik di sini.


Amaran Angin Kencang & Laut Bergelora Bermula Esok Hingga 1 Oktober

Jabatan Meteorologi Malaysia (MetMalaysia) menerusi laman Facebook rasmi miliknya mengeluarkan satu kenyataan berkata amaran angin kencang dan laut bergelora di perairan beberapa negeri diramalkan bermula 28 September (esok) sehingga 1 Oktober ini.
Baca juga: Mesej Kanak-Kanak Diculik & Organ Dijual Adalah Palsu- PDRM

AMARAN ANGIN KENCANG & LAUT BERGELORA BERMULA ESOK HINGGA 1 OKTOBER

SEKSYEN A: UNTUK PERAIRAN MALAYSIA

1. AMARAN ANGIN KENCANG DAN LAUT BERGELORA (KATEGORI PERTAMA)

Angin kencang barat daya berkelajuan 40-50 kmsj dengan ombak mencapai ketinggian sehingga 3.5 meter dijangka di kawasan perairan Perlis, Kedah dan Pulau Pinang dalam tempoh Rabu, 28 September 2022 sehingga Sabtu, 1 Oktober 2022. Keadaan angin kencang dan laut bergelora ini adalah berbahaya kepada bot-bot kecil, rekreasi laut dan sukan laut.
2. AMARAN ANGIN KENCANG DAN LAUT BERGELORA (KATEGORI PERTAMA)
Angin kencang barat daya berkelajuan 40-50 kmsj dengan ombak mencapai ketinggian sehingga 3.5 meter dijangka di kawasan perairan Sabah Barat dan Labuan. Sabah Timur sehingga Jumaat, 30 September 2022. Keadaan angin kencang dan laut bergelora ini adalah berbahaya kepada bot-bot kecil, rekreasi laut dan sukan laut.
SEKSYEN B: UNTUK PERKAPALAN

1. AMARAN ANGIN KENCANG DAN LAUT BERGELORA (KATEGORI KEDUA)
Angin kencang barat daya berkelajuan 50-60 kmsj dengan ombak mencapai ketinggian sehingga 4.5 meter dijangka di kawasan perairan utara Condore • utara Reef North • Layang-Layang • Palawan sehingga Jumaat, 30 September 2022.
Keadaan angin kencang dan laut bergelora ini adalah berbahaya kepada semua aktiviti perkapalan dan pantai termasuk menangkap ikan dan perkhidmatan feri.
2. AMARAN ANGIN KENCANG DAN LAUT BERGELORA (KATEGORI PERTAMA)
Angin kencang barat daya berkelajuan 40-50 kmsj dengan ombak mencapai ketinggian sehingga 3.5 meter dijangka di kawasan perairan Phuket • Selat Melaka Utara dalam tempoh Rabu, 28 September 2022 sehingga Sabtu, 1 Oktober 2022. Keadaan angin kencang dan laut bergelora ini adalah berbahaya kepada bot-bot kecil, rekreasi laut dan sukan laut.

3. AMARAN ANGIN KENCANG DAN LAUT BERGELORA (KATEGORI PERTAMA)
Angin kencang barat daya berkelajuan 40-50 kmsj dengan ombak mencapai ketinggian sehingga 3.5 meter dijangka di kawasan perairan selatan Condore • selatan Reef North • Labuan • Sulu sehingga Jumaat, 30 September 2022. Keadaan angin kencang dan laut bergelora ini adalah berbahaya kepada bot-bot kecil, rekreasi laut dan sukan laut.
Orang awam adalah dinasihatkan untuk sentiasa merujuk laman web www.met.gov.my dan semua media sosial serta memuat turun aplikasi myCuaca bagi maklumat yang terkini dan sahih.

Sumber: Facebook MetMalaysia